qundao/data-zh-poetry huggingface dataset:
次韵吕之寿见忆
作者：丘葵
朝代：宋

日暮客送客，此情悲復悲。
栖栖吾老矣，寂寂子何之。
跬步便相忆，论心未有期。
江湖成底事，空使素衣缁。
次韵吴静能秦桧
作者：丘葵
朝代：宋
体裁：古风

故老相传为秦桧，飞仙时立冻蛟背。疑是当年丫髻人，凭虚驭气今安在。百千年树见栽时，新承雨露入昭代。托根南极殿下生，巍巍直与天枢对。纷纷牛马已成尘，露叶风枝今几载。是时鸾凤一来栖，枭狐不敢鸣妖怪。一朝名字动至尊，不见尊形空粉绘。多少黄冠尽白头，依神正直人再拜。老榛何物敢干名，直根惟有苏仙爱。方今南北同一天，孤标不见贞元会。
次韵寄苏仲质
作者：丘葵
朝代：宋

十年前事付流水，清梦悠悠何处寻。老去谁怜三献玉，生来不受四知金。穷途赖有陈雷友，大雅应殊郑卫音。俗子纷纷败人意，何时握手再论心。
次韵寄苏仲质
作者：丘葵
朝代：宋

十年前事付流水，清梦悠悠何处寻。
老去谁怜三献玉，生来不受四知金。
穷途頼有陈雷友，大雅应殊郑卫音。
俗子纷纷败人意，何时握手再论心。
次韵徐学正九日
作者：丘葵
朝代：宋
体裁：七言律诗

秋逢重九亦将阑，换得黄花青草颜。节物只能催我老，人生那得似云閒。有心采菊非知菊，无意看山却见山。欲识渊明得真趣，夕阳倦鸟正飞还。
次韵答必大
作者：丘葵
朝代：宋
体裁：七言律诗

越雪从来招犬吠，平生独欠是为师。早知穷达皆天赋，晚觉文章与道亏。万斛客愁吾老矣，一生心事子知之。残杯冷炙成何事，空过人间五十期。
次韵长卿仍招为桐下之游
作者：丘葵
朝代：宋
体裁：五言律诗

老怀原寂寞，非子竟谁倾。去矣无多日，缅然相与情。云山留共往，风雪渺孤征。更解同行否，无为岁暮惊。
次韻吳靜能秦檜
作者：丘葵
朝代：宋

故老相傳爲秦檜，飛仙時立凍蛟背。
疑是當年丫髻人，憑虛馭氣今安在。
百千年樹見栽時，新承雨露入昭代。
托根南極殿下生，巍巍直與天樞對。
紛紛牛馬已成塵，露葉風枝今幾載。
是時鸞鳳一來棲，梟狐不敢鳴妖怪。
一朝名字動至尊，不見尊形空粉繪。
多少黄冠盡白頭，依神正直人再拜。
老榛何物敢干名，直根惟有蘇仙愛。
方今南北同一天，孤標不見貞元會。
次韻呂之壽見憶
作者：丘葵
朝代：宋

日暮客送客，此情悲復悲。
棲棲吾老矣，寂寂子何之。
跬步便相憶，論心未有期。
江湖成底事，空使素衣緇。
次韻寄蘇仲質
作者：丘葵
朝代：宋

十年前事付流水，清夢悠悠何處尋。
老去誰憐三獻玉，生來不受四知金。
窮途頼有陳雷友，大雅應殊鄭衛音。
俗子紛紛敗人意，何時握手再論心。
次韻徐學正九日
作者：丘葵
朝代：宋

秋逢重九亦將闌，換得黄花青草顔。
節物只能催我老，人生那得似雲閒。
有心采菊非知菊，無意看山却見山。
欲識淵明得真趣，夕陽倦鳥正飛還。
次韻答必大
作者：丘葵
朝代：宋

越雪從來招犬吠，平生獨欠是爲師。
早知窮達皆天賦，晚覺文章與道虧。
萬斛客愁吾老矣，一生心事子知之。
殘盃冷炙成何事，空過人間五十期。
次韻長卿仍招爲桐下之遊
作者：丘葵
朝代：宋

老懷原寂寞，非子竟誰傾。
去矣無多日，緬然相與情。
雲山留共往，風雪渺孤征。
更解同行否，無爲歲暮驚。
步院前溪水
作者：丘葵
朝代：宋

偶出山門去，乘凉步淺沙。
溪流盤略彴，岸沫上槎枒。
野拓天圍大，風吹日脚科。
吟成無與語，獨立數歸鴉。
步院前溪水
作者：丘葵
朝代：宋

偶出山门去，乘凉步浅沙。溪流盘略彴，岸沫上槎枒。野拓天围大，风吹日脚斜。吟成无与语，独立数归鸦。
步院前溪水
作者：丘葵
朝代：宋

偶出山门去，乘凉步浅沙。
溪流盘略彴，岸沫上槎枒。
野拓天围大，风吹日脚科。
吟成无与语，独立数归鸦。
歸侍
作者：丘葵
朝代：宋

村莊一罇酒，誰與語悲辛。
衿佩空相負，詩書不救貧。
天寒負米客，日暮倚門人。
遥睇長江水，西風猶愴神。
歸憩澗亭橋
作者：丘葵
朝代：宋

雨後溪流深更深，倚欄照見一生心。
青山只在橋南北，枉自穿雲渡水尋。
永宁庵
作者：丘葵
朝代：宋

路入永宁方午阴，禅师聊复坐沉吟。欲将门外葫芦水，倒作田间三日霖。
永宁庵
作者：丘葵
朝代：宋

路入永宁方午阴，禅师聊復坐沉吟。
欲将门外葫芦水，倒作田间三日霖。
永寧庵
作者：丘葵
朝代：宋

路入永寧方午陰，禪師聊復坐沉吟。
欲將門外葫蘆水，倒作田間三日霖。
求約
作者：丘葵
朝代：宋

求約未能休厭繁，每於得處自難言。
書曾過眼平心看，道不依形觸目存。
木本草根如有見，山巔水際盡逢源。
可憐日月惟空過，休聽鐘聲送黄昏。
求约
作者：丘葵
朝代：宋
体裁：七言律诗

求约未能休厌繁，每于得处自难言。书曾过眼平心看，道不依形触目存。木本草根如有见，山巅水际尽逢源。可怜日月惟空过，休听钟声送黄昏。
江乡
作者：丘葵
朝代：宋

芦荻丛边日正长，人间乐处是江乡。溪童钓艇分鱼闹，蚕妇山炉煮茧香。疏雨漏天青破碎，冲风滚浪白猖狂。鸥沙犊草皆诗思，毋怪幽人觅句忙。
江乡
作者：丘葵
朝代：宋

芦荻丛边日正长，人间乐处是江乡。
溪童钓艇分鱼闹，蚕妇山炉煮茧香。
疏雨漏天青破碎，衝风滚浪白猖狂。
鸥沙犊草皆诗思，毋怪幽人觅句忙。
江鄉
作者：丘葵
朝代：宋

蘆荻叢邊日正長，人間樂處是江鄉。
溪童釣艇分魚閙，蠶婦山爐煮繭香。
疏雨漏天青破碎，衝風滾浪白猖狂。
鷗沙犢草皆詩思，毋怪幽人覓句忙。
江風
作者：丘葵
朝代：宋

江風淅淅日將暮，庭葉紛紛天已秋。
對酒欲消今夕恨，挑燈又動昔年愁。
月如有意穿窗罅，蟲故移聲近枕頭。
百感關心不能寐，起開塵匣看吳鈎。
江风
作者：丘葵
朝代：宋

江风淅淅日将暮，庭叶纷纷天已秋。
对酒欲消今夕恨，挑灯又动昔年愁。
月如有意穿窗罅，虫故移声近枕头。
百感关心不能寐，起开尘匣看吴鈎。
江风
作者：丘葵
朝代：宋

江风淅淅日将暮，庭叶纷纷天已秋。对酒欲消今夕恨，挑灯又动昔年愁。月如有意穿窗罅，虫故移声近枕头。百感关心不能寐，起开尘匣看吴钩。
沙头玩月
作者：丘葵
朝代：宋
体裁：七言律诗

万片鱼鳞淡欲收，横空不碍素光流。山河寂寂千年事，风露娟娟五月秋。且作希夷閒枕石，惜无李白共登舟。细看白兔何曾夜，应使深山魍魉愁。
沙頭玩月
作者：丘葵
朝代：宋

萬片魚鱗淡欲收，橫空不碍素光流。
山河寂寂千年事，風露娟娟五月秋。
且作希夷閒枕石，惜無李白共登舟。
細看白兔何曾夜，應使深山魍魎愁。
泛舟
作者：丘葵
朝代：宋
体裁：五言律诗

泛舟游碧渚，避世作渔翁。试问千钟禄，何如一钓筒。雨添春后水，帆涨晚来风。缗捲看鱼上，停桡倚荻丛。
泛舟
作者：丘葵
朝代：宋

泛舟游碧渚，避世作漁翁。
試問千鍾祿，何如一釣筒。
雨添春後水，帆漲晚來風。
緡捲看魚上，停橈倚荻叢。
浪出
作者：丘葵
朝代：宋
体裁：五言律诗

浪出鬼揶揄，归来失故吾。庭空榕落子，人静鸟呼雏。潮退石自出，天高日正晡。寥寥谁与语，怀古一长吁。
浪出
作者：丘葵
朝代：宋

浪出鬼揶揄，歸來失故吾。
庭空榕落子，人靜鳥呼雛。
潮退石自出，天高日正晡。
寥寥誰與語，懷古一長吁。
浮名
作者：丘葵
朝代：宋

不起浮名想，都緣耐寂寥。
小齋坐聽雨，野渡立看潮。
歲月吟邊過，憂愁醉裏消。
早知書分淺，悔不學漁樵。
浮名
作者：丘葵
朝代：宋

不起浮名想，都缘耐寂寥。
小斋坐听雨，野渡立看潮。
岁月吟边过，忧愁醉裏消。
早知书分浅，悔不学渔樵。
浮名
作者：丘葵
朝代：宋

不起浮名想，都缘耐寂寥。小斋坐听雨，野渡立看潮。岁月吟边过，忧愁醉里消。早知书分浅，悔不学渔樵。
清昼
作者：丘葵
朝代：宋
体裁：七言律诗

谁信茅茨即玉堂，閒来清昼似宵长。二仪升降太虚内，一静消磨万意忙。忿欲俱空心自正，行持无力梦犹狂。可曾濯足沧江水，飞上云间千仞冈。
清晝
作者：丘葵
朝代：宋

誰信茅茨即玉堂，閒來清晝似宵長。
二儀升降太虛內，一靜消磨萬意忙。
忿欲俱空心自正，行持無力夢猶狂。
可曾濯足滄江水，飛上雲間千仞岡。
游承天寺海翁首座相与登月台因过方丈
作者：丘葵
朝代：宋
体裁：七言律诗

偶趁秋风一到城，市尘湫隘败人清。牵丝聊作逢场戏，举眼那知得月明。寂外幡幢皆古意，堂边萱草自秋声。因过方寸观心印，见得泥牛入海行。
游碧霄石镌一寿字今七十二年
作者：丘葵
朝代：宋
体裁：七言绝句

当时石上谁为镌，亭已荒芜字俨然。七十二年几陵谷，道人曾共字同年。
游秘藏院呈老叟
作者：丘葵
朝代：宋
体裁：五言律诗

法藏千年在，何人结构功。寒潭空夜月，老桧易秋风。我问四奇观，师云一切空。因之悟真境，只在太虚中。
游贤坂书赠可大
作者：丘葵
朝代：宋
体裁：五言律诗

十月寒犹未，幽人乐自便。看山行觅句，扫石坐谈玄。一径藤萝月，数家桑柘烟。旧时钓鱼处，枯木倒寒泉。
游龙湖庵
作者：丘葵
朝代：宋
体裁：五言律诗

一路野花开，春阴满树苔。旧时僧已去，前度客重来。浮世年年变，尘心事事灰。跏趺清昼永，玄奘壁间回。
溪桥看月
作者：丘葵
朝代：宋
体裁：古风

当空一明镜，圆圆水中见。常恨溪头风，吹来皱水面。水面皱犹可，月碎成万片。
溪橋看月
作者：丘葵
朝代：宋

當空一明鏡，圓圓水中見。
常恨溪頭風，吹來皺水面。
水面皺猶可，月碎成萬片。
溪西李家
作者：丘葵
朝代：宋

秧鍼初出未全青，昨夜冈头冷雨晴。
日暮采樵人去后，一痕淡月乱蛙鸣。
溪西李家
作者：丘葵
朝代：宋

秧鍼初出未全青，昨夜岡頭冷雨晴。
日暮採樵人去後，一痕淡月亂蛙鳴。
溪西李家
作者：丘葵
朝代：宋

秧针初出未全青，昨夜冈头冷雨晴。日暮采樵人去后，一痕淡月乱蛙鸣。
煮粥
作者：丘葵
朝代：宋

清晨扫松叶，旋复烘于煁。汲井手自淅，咄嗟香满鬵。母子共一饱，茅檐乐愔愔。虽无滫瀡奉，庶不愧此心。
煮粥
作者：丘葵
朝代：宋

清晨扫松叶，旋復烘于煁。
汲井手自淅，咄嗟香满鬵。
母子共一饱，茅檐乐愔愔。
虽无滫瀡奉，庶不愧此心。
煮粥
作者：丘葵
朝代：宋

清晨掃松葉，旋復烘于煁。
汲井手自淅，咄嗟香滿鬵。
母子共一飽，茅簷樂愔愔。
雖無滫瀡奉，庶不愧此心。
独步芝山
作者：丘葵
朝代：宋
体裁：古风

平生独往愿，颇得山林趣。轻阴春漠漠，淡日随行屦。犹嫌影趁人，特入深深处。
独行
作者：丘葵
朝代：宋
体裁：七言律诗

孤烟落日是何村，向晚村舂隔水闻。白鸟远来全似蝶，红霞淡去却成云。愁同落叶飞无数，淡比秋山瘦几分。客寄他乡元寂寞，独行不是故离群。
獨步芝山
作者：丘葵
朝代：宋

平生獨往願，頗得山林趣。
輕陰春漠漠，淡日隨行屨。
猶嫌影趁人，特入深深處。
獨行
作者：丘葵
朝代：宋

孤烟落日是何村，向晚村舂隔水聞。
白鳥遠來全似蝶，紅霞淡去却成雲。
愁同落葉飛無數，淡比秋山瘦幾分。
客寄他鄉元寂寞，獨行不是故離群。
理欲
作者：丘葵
朝代：宋

理欲分明有两途，何为捷径世争趋。岂愁今古无公论，长恨乾坤有腐儒。甘与徂徕为鬼怪，肯犹介甫接浮图。从来逆迪分凶吉，于穆昭昭不可诬。
理欲
作者：丘葵
朝代：宋

理欲分明有两途，何为捷径世争趋。
岂愁今古无公论，长恨干坤有腐儒。
甘与徂徕为鬼怪，肯犹介甫接浮图。
从来逆迪分凶吉，于穆昭昭不可诬。
理欲
作者：丘葵
朝代：宋

理欲分明有兩途，何爲捷徑世爭趨。
豈愁今古無公論，長恨乾坤有腐儒。
甘與徂徠爲鬼怪，肯猶介甫接浮圖。
從來逆迪分凶吉，於穆昭昭不可誣。
瑞光亭
作者：丘葵
朝代：宋

昔聞石幢寺，今見瑞光亭。
一水東南碧，四榕冬夏青。
往來多俗子，老病抱遺經。
親冢招提北，回頭涕泗零。
瑞光亭
作者：丘葵
朝代：宋
体裁：五言律诗

昔闻石幢寺，今见瑞光亭。一水东南碧，四榕冬夏青。往来多俗子，老病抱遗经。亲冢招提北，回头涕泗零。
瑞光亭有作
作者：丘葵
朝代：宋

終年蕭寺裏，人跡往來稀。
雀踏梁塵落，蜂穿木屑飛。
佛幡書古偈，僧壁掛禪衣。
此景惟予愛，冷然契道機。
瑞光亭有作
作者：丘葵
朝代：宋

终年萧寺裏，人迹往来稀。
雀踏梁尘落，蜂穿木屑飞。
佛幡书古偈，僧壁挂禅衣。
此景惟予爱，冷然契道机。
瑞光亭有作
作者：丘葵
朝代：宋

终年萧寺里，人迹往来稀。雀踏梁尘落，蜂穿木屑飞。佛幡书古偈，僧壁挂禅衣。此景惟予爱，冷然契道机。
用伯恭次信儿韵因以示之
作者：丘葵
朝代：宋

老至如斯更不愆，此生自断总由天。丈夫事到盖棺定，男子生随堕地缘。误读银车知昶拙，点成珠唾赖勤贤。孤槎欲泛千寻海，常望龙骧万斛牵。
用伯恭次信儿韵因以示之
作者：丘葵
朝代：宋

老至如斯更不愆，此生自断总由天。
丈夫事到盖棺定，男子生随堕地缘。
误读银车知昶拙，点成珠唾頼勤贤。
孤槎欲泛千寻海，常望龙骧万斛牵。
用伯恭次信兒韻因以示之
作者：丘葵
朝代：宋

老至如斯更不愆，此生自斷總由天。
丈夫事到蓋棺定，男子生隨墮地緣。
誤讀銀車知昶拙，點成珠唾頼勤賢。
孤槎欲泛千尋海，常望龍驤萬斛牽。
用前韵寄几仲
作者：丘葵
朝代：宋

丈夫语意豁，不为别肠悲。
有酒再醑我，缘君一中之。
顾此风霜景，阔哉牛女期。
梅花山馆裏，谁问敝衣缁。
用前韵寄几仲
作者：丘葵
朝代：宋

丈夫语意豁，不为别肠悲。有酒再醑我，缘君一中之。顾此风霜景，阔哉牛女期。梅花山馆里，谁问敝衣缁。
用前韻寄幾仲
作者：丘葵
朝代：宋

丈夫語意豁，不爲別腸悲。
有酒再醑我，緣君一中之。
顧此風霜景，闊哉牛女期。
梅花山館裏，誰問敝衣緇。
田舍
作者：丘葵
朝代：宋

久旱割丰穰，群童拾穗忙。早炊留客饭，新酿唤翁尝。庭上豆萁满，篱边蔬甲长。腰镰砍草木，准拟撑攲桑。乱后无鸡犬，昏到足蚋蚊。有翁如老鹤，蹙頞说官军。理谷为春种，鞭禾到夜分。与儿再三话，衣食在辛勤。割馀田有鹤，食罢案多蝇。裒谷为秋赛，燃薪当夜灯。老牛背觳觫，爨妇髻鬅鬙。应是无心问，朝家发与兴。
田舍·其一
作者：丘葵
朝代：宋

久旱割丰穰，群童拾穗忙。早炊留客饭，新酿唤翁尝。庭上豆萁满，篱边蔬甲长。腰镰砍草木，准拟撑攲桑。
田舍·其一
作者：丘葵
朝代：宋

久旱割丰穰，群童拾穗忙。
早炊留客饭，新酿唤翁尝。
庭上豆萁满，篱边蔬甲长。
腰镰砍草木，准拟撑欹桑。
田舍·其一
作者：丘葵
朝代：宋

久旱割豐穰，群童拾穗忙。
早炊留客飯，新釀喚翁嘗。
庭上豆萁滿，籬邊蔬甲長。
腰鐮砍草木，準擬撐欹桑。
田舍·其三
作者：丘葵
朝代：宋

片云头上黑，冻雨自西来。
促妇收余谷，呼童拾爨柴。
堆禾披草盖，移菜傍畦栽。
却忆翁年老，前村醉未回。
田舍·其三
作者：丘葵
朝代：宋

片云头上黑，冻雨自西来。促妇收馀谷，呼童拾爨柴。堆禾披草盖，移菜傍畦栽。却忆翁年老，前村醉未回。
田舍·其三
作者：丘葵
朝代：宋

片雲頭上黑，凍雨自西來。
促婦收餘穀，呼童拾爨柴。
堆禾披草蓋，移菜傍畦栽。
却憶翁年老，前村醉未回。
田舍·其二
作者：丘葵
朝代：宋
体裁：五言律诗

乱后无鸡犬，昏到足蚋蚊。有翁如老鹤，蹙頞说官军。理谷为春种，鞭禾到夜分。与儿再三话，衣食在辛勤。
田舍·其二
作者：丘葵
朝代：宋

亂後無雞犬，昏到足蚋蚊。
有翁如老鶴，蹙頞說官軍。
理穀爲春種，鞭禾到夜分。
與兒再三話，衣食在辛勤。
田舍·其四
作者：丘葵
朝代：宋

割余田有鹤，食罢案多蝇。
裒谷为秋赛，燃薪当夜灯。
老牛背觳觫，爨妇髻鬅鬙。
应是无心问，朝家发与兴。
田舍·其四
作者：丘葵
朝代：宋

割餘田有鶴，食罷案多蠅。
裒穀爲秋賽，燃薪當夜燈。
老牛背觳觫，爨婦髻鬅鬙。
應是無心問，朝家發與興。
田舍·其四
作者：丘葵
朝代：宋

割馀田有鹤，食罢案多蝇。裒谷为秋赛，燃薪当夜灯。老牛背觳觫，爨妇髻鬅鬙。应是无心问，朝家发与兴。
田間行樂
作者：丘葵
朝代：宋

一年又朱夏，殘生如白鷗。
未須愁熱去，且得及清遊。
數點雨初下，千溝水盡流。
誰家田萬頃，綠到海西頭。
田间行乐
作者：丘葵
朝代：宋
体裁：五言律诗

一年又朱夏，残生如白鸥。未须愁热去，且得及清游。数点雨初下，千沟水尽流。谁家田万顷，绿到海西头。
病中
作者：丘葵
朝代：宋

数日喉何嗄，三年肺未苏。自知愁不禁，谁复问何如。病体仍冬夜，山庄独老夫。恐伤阿㜷意，不敢寄家书。
病中
作者：丘葵
朝代：宋

数日喉何嗄，三年肺未苏。
自知愁不禁，谁復问何如。
病体仍冬夜，山庄独老夫。
恐伤阿㜷意，不敢寄家书。
病中
作者：丘葵
朝代：宋

數日喉何嗄，三年肺未蘇。
自知愁不禁，誰復問何如。
病體仍冬夜，山莊獨老夫。
恐傷阿㜷意，不敢寄家書。
病中作
作者：丘葵
朝代：宋

独坐茅檐静养疴，亦知来日苦无多。此心不动穷无鬼，元气将衰病有魔。叹老嗟卑非我事，贪生怛化欲如何。平生不为浮屠惑，自此幢峰土一窝。
病中作
作者：丘葵
朝代：宋

独坐茅檐静养疴，亦知来日苦无多。
此心不动穷无鬼，元气将衰病有魔。
嘆老嗟卑非我事，贪生怛化欲如何。
平生不为浮屠惑，自此幢峰土一窝。
病中作
作者：丘葵
朝代：宋

獨坐茅簷靜養疴，亦知來日苦無多。
此心不動窮無鬼，元氣將衰病有魔。
嘆老嗟卑非我事，貪生怛化欲如何。
平生不爲浮屠惑，自此幢峰土一窩。
白露日独立
作者：丘葵
朝代：宋
体裁：七言律诗

西风吹我鬓鬅鬙，独立庭中影随形。一岁露从今夜白，百年眼对老天青。经秋不脱无多树，近月能明有几星。惆怅前修人去尽，后生谁可嘱遗经。
白露日獨立
作者：丘葵
朝代：宋

西風吹我鬢鬅鬙，獨立庭中影隨形。
一歲露從今夜白，百年眼對老天青。
經秋不脫無多樹，近月能明有幾星。
惆悵前修人去盡，後生誰可囑遺經。
白鷺
作者：丘葵
朝代：宋

衆禽無此格，玉立一閒身。
清似參禪客，癯如辟穀人。
綠秧青草外，枯葦敗荷濱。
口體猶相累，終朝覓細鱗。
白鹭
作者：丘葵
朝代：宋
体裁：五言律诗

众禽无此格，玉立一閒身。清似参禅客，癯如辟谷人。绿秧青草外，枯苇败荷滨。口体犹相累，终朝觅细鳞。
百丈石
作者：丘葵
朝代：宋

北風吹我過崢嶸，片石中間水一泓。
世事由來總如此，枉教辛苦爲虛名。
百丈石
作者：丘葵
朝代：宋
体裁：七言绝句

北风吹我过峥嵘，片石中间水一泓。世事由来总如此，枉教辛苦为虚名。
石榴花
作者：丘葵
朝代：宋

英英石榴花，不火而自晰。凡今之人兮，谁不附炎热。百鬼瞰高明，丹朱易倾跌。英英石榴花，不朱而自赤。凡今之人兮，谁不悦媚色。脂水涨渭流，妍姿竟倾国。
石榴花
作者：丘葵
朝代：宋
体裁：古风

莫峙而匪山，莫流而匪川。人生有懿德，万性同此天。云胡不自责，听此六贼牵。
石榴花
作者：丘葵
朝代：宋

莫峙而匪山，莫流而匪川。
人生有懿德，萬性同此天。
云胡不自責，聽此六賊牽。
石榴花·其一
作者：丘葵
朝代：宋

英英石榴花，不火而自晰。
凡今之人兮，誰不附炎熱。
百鬼瞰高明，丹朱易傾跌。
石榴花·其一
作者：丘葵
朝代：宋
体裁：古风

英英石榴花，不火而自晰。凡今之人兮，谁不附炎热。百鬼瞰高明，丹朱易倾跌。
石榴花·其二
作者：丘葵
朝代：宋

英英石榴花，不朱而自赤。
凡今之人兮，誰不悅媚色。
脂水漲渭流，妍姿竟傾國。
石榴花·其二
作者：丘葵
朝代：宋
体裁：古风

英英石榴花，不朱而自赤。凡今之人兮，谁不悦媚色。脂水涨渭流，妍姿竟倾国。
破屋
作者：丘葵
朝代：宋
体裁：七言律诗

数间破屋住陈人，八尺空床卧病身。赤脚婢沽深巷酒，苍头奴买对江鳞。匣中菱镜难藏老，阶下苔钱不济贫。百念已灰何自苦，迩来喜与孟家邻。
破屋
作者：丘葵
朝代：宋

數間破屋住陳人，八尺空牀卧病身。
赤脚婢沽深巷酒，蒼頭奴買對江鱗。
匣中菱鏡難藏老，階下苔錢不濟貧。
百念已灰何自苦，邇來喜與孟家鄰。
磊落
作者：丘葵
朝代：宋

磊落襟怀人不知，回头堪叹亦堪悲。杯残炙冷穷工部，齿豁头童老退之。十事有九不如意，百年踰八欲何为。早知人世暗如漆，只合灶间食蛤蜊。
磊落
作者：丘葵
朝代：宋

磊落襟怀人不知，回头堪嘆亦堪悲。
杯残炙冷穷工部，齿豁头童老退之。
十事有九不如意，百年踰八欲何为。
早知人世暗如漆，只合竈间食蛤蜊。
磊落
作者：丘葵
朝代：宋

磊落襟懷人不知，回頭堪嘆亦堪悲。
盃殘炙冷窮工部，齒豁頭童老退之。
十事有九不如意，百年踰八欲何爲。
早知人世暗如漆，只合竈間食蛤蜊。
示儿
作者：丘葵
朝代：宋
体裁：七言律诗

吃紧为人毋自欺，吾犹失学况吾儿。人谁无过过须改，道不远人人莫知。一定万牛拖不动，少差驷马亦难追。如今老去空惆怅，八十年前尽背驰。
示兒
作者：丘葵
朝代：宋

喫緊爲人毋自欺，吾猶失學况吾兒。
人誰無過過須改，道不遠人人莫知。
一定萬牛拖不動，少差駟馬亦難追。
如今老去空惆悵，八十年前盡背馳。
离相院
作者：丘葵
朝代：宋
体裁：五言律诗

一夕僧留宿，翛然万虑空。草分仙掌绿，花发御袍红。白鸟松梢雪，玄谈麈尾风。因悲人世上，终日业尘中。
离相院暂憩
作者：丘葵
朝代：宋
体裁：五言律诗

一别已五载，重来得旧朋。秋风多败叶，童行半为僧。暂憩亦云好，长游愧未能。前山久相识，为我碧崚嶒。
禽言
作者：丘葵
朝代：宋

春泥滑滑雨潇潇，田父力作收坠樵。
归来不敢道姑恶，我自忘却婆餠焦。
去年冬旱无麦熟，阿婆餠焦难再得。
门前忽报谷公来，竈冷樽空难接客。
阿兄提壶沽浊醪，阿弟布谷披短簔。
不时脱却布裤渡溪水，只愁行不得也哥哥。
禽言
作者：丘葵
朝代：宋

春泥滑滑雨潇潇，田父力作收坠樵。归来不敢道姑恶，我自忘却婆饼焦。去年冬旱无麦熟，阿婆饼焦难再得。门前忽报谷公来，灶冷樽空难接客。阿兄提壶沽浊醪，阿弟布谷披短蓑。不时脱却布裤渡溪水，只愁行不得也哥哥。
禽言
作者：丘葵
朝代：宋

春泥滑滑雨瀟瀟，田父力作收墜樵。
歸來不敢道姑惡，我自忘却婆餠焦。
去年冬旱無麥熟，阿婆餠焦難再得。
門前忽報穀公來，竈冷樽空難接客。
阿兄提壺沽濁醪，阿弟布穀披短簔。
不時脫却布褲渡溪水，只愁行不得也哥哥。
秋兴
作者：丘葵
朝代：宋

千年成败事悠悠，独眺川原满目秋。底处归航来远浦，何人吹笛倚高楼。山和叠叠寒云迥，水带潇潇暮雨流。回首故家零落尽，樽前谁与语离愁。天下四时秋最惨，况于人世尚流离。向来犬吠鸡鸣处，今见猿啼鬼哭悲。泪洒黄花金灿烂，寒生白骨玉参差。满山寂寞秋梧冷，正是愁肠欲断时。
秋兴·其一
作者：丘葵
朝代：宋

千年成败事悠悠，独眺川原满目秋。底处归航来远浦，何人吹笛倚高楼。山和叠叠寒云迥，水带潇潇暮雨流。回首故家零落尽，樽前谁与语离愁。
秋兴·其一
作者：丘葵
朝代：宋

千年成败事悠悠，独眺川原满目秋。
底处归航来远浦，何人吹笛倚高楼。
山和迭迭寒云逈，水带潇潇暮雨流。
回首故家零落尽，樽前谁与语离愁。
秋兴·其二
作者：丘葵
朝代：宋
体裁：七言律诗

天下四时秋最惨，况于人世尚流离。向来犬吠鸡鸣处，今见猿啼鬼哭悲。泪洒黄花金灿烂，寒生白骨玉参差。满山寂寞秋梧冷，正是愁肠欲断时。
秋园桃花
作者：丘葵
朝代：宋

秋园八月开桃花，数枝冷淡无光华。北风萧萧吹汝寒，汝发非时谁复看。墙下牵月颜色鲜，故园欺汝相萦缠。何不藏英待时发，自有阳春三月天。
秋园桃花
作者：丘葵
朝代：宋

秋园八月开桃花，数枝冷淡无光华。
北风萧萧吹汝寒，汝发非时谁復看。
墙下牵月颜色鲜，故园欺汝相萦缠。
何不藏英待时发，自有阳春三月天。
秋園桃花
作者：丘葵
朝代：宋

秋園八月開桃花，數枝冷淡無光華。
北風蕭蕭吹汝寒，汝發非時誰復看。
牆下牽月顔色鮮，故園欺汝相縈纏。
何不藏英待時發，自有陽春三月天。
秋夜
作者：丘葵
朝代：宋

中秋愛親友，欲別不勝愁。
此去無多日，羈情可奈秋。
山寒猶碧樹，水落正滄洲。
莫道非吾土，今冬尚此留。
秋夜
作者：丘葵
朝代：宋
体裁：五言律诗

中秋爱亲友，欲别不胜愁。此去无多日，羁情可奈秋。山寒犹碧树，水落正沧洲。莫道非吾土，今冬尚此留。
秋夜
作者：丘葵
朝代：宋

缺月黄昏照短垣，一灯明灭尚留残。衰颓但觉风霜苦，忧患不知天地宽。坐想兴亡成感慨，起瞻星象倍辛酸。冻琴弦断书帷冷，槭槭庭梧半夜寒。纷纷败叶已辞林，四顾凄凉夜色深。月伴征人惊梦枕，风摇戌妇捣衣砧。失群孤雁千山影，无数寒虫四壁音。满目乾坤都是恨，头毛白尽更愁吟。
秋夜·其一
作者：丘葵
朝代：宋
体裁：七言律诗

缺月黄昏照短垣，一灯明灭尚留残。衰颓但觉风霜苦，忧患不知天地宽。坐想兴亡成感慨，起瞻星象倍辛酸。冻琴弦断书帷冷，槭槭庭梧半夜寒。
秋夜·其一
作者：丘葵
朝代：宋

缺月黄昏照短垣，一燈明滅尚留殘。
衰頹但覺風霜苦，憂患不知天地寬。
坐想興亡成感慨，起瞻星象倍辛酸。
凍琴弦斷書帷冷，槭槭庭梧半夜寒。
秋夜·其二
作者：丘葵
朝代：宋

紛紛敗葉已辭林，四顧凄凉夜色深。
月伴征人驚夢枕，風摇戌婦搗衣砧。
失群孤雁千山影，無數寒蟲四壁音。
滿目乾坤都是恨，頭毛白盡更愁吟。
秋夜·其二
作者：丘葵
朝代：宋

纷纷败叶已辞林，四顾凄凉夜色深。月伴征人惊梦枕，风摇戌妇捣衣砧。失群孤雁千山影，无数寒虫四壁音。满目乾坤都是恨，头毛白尽更愁吟。
秋夜·其二
作者：丘葵
朝代：宋

纷纷败叶已辞林，四顾凄凉夜色深。
月伴征人惊梦枕，风摇戌妇捣衣砧。
失群孤雁千山影，无数寒虫四壁音。
满目干坤都是恨，头毛白尽更愁吟。
秋夜前韵
作者：丘葵
朝代：宋
体裁：七言绝句

触事嫌猜只一瘖，出门固羡砌虫吟。无情河汉西流去，惟有白云知此心。
秋夜前韻
作者：丘葵
朝代：宋

觸事嫌猜只一瘖，出門固羨砌蟲吟。
無情河漢西流去，惟有白雲知此心。
秋夜有感
作者：丘葵
朝代：宋
体裁：七言绝句

万斛秋愁强自宽，夜深风露伴孤寒。可怜万里长空月，只得窗前一片看。
秋夜有感
作者：丘葵
朝代：宋

萬斛秋愁强自寬，夜深風露伴孤寒。
可憐萬里長空月，只得窗前一片看。
秋怀
作者：丘葵
朝代：宋

何处秋来在树间，旅中寂寞欲生寒。筼筜粉落见秋色，薜荔青凋带老颜。午枕尚犹飞豹脚，晓霜久已染鸡冠。流年偷向吟中换，老却诗人空等閒。
秋怀
作者：丘葵
朝代：宋

何处秋来在树间，旅中寂寞欲生寒。
篔筜粉落见秋色，薜荔青凋带老颜。
午枕尚犹飞豹脚，晓霜久已染鸡冠。
流年偷向吟中换，老却诗人空等閒。
秋懷
作者：丘葵
朝代：宋

何處秋來在樹間，旅中寂寞欲生寒。
篔簹粉落見秋色，薜荔青凋带老顔。
午枕尚猶飛豹脚，曉霜久已染雞冠。
流年偷向吟中換，老却詩人空等閒。
秋興·其一
作者：丘葵
朝代：宋

千年成敗事悠悠，獨眺川原滿目秋。
底處歸航來遠浦，何人吹笛倚高樓。
山和疊疊寒雲逈，水带瀟瀟暮雨流。
回首故家零落盡，樽前誰與語離愁。
秋興·其二
作者：丘葵
朝代：宋

天下四時秋最慘，况於人世尚流離。
向來犬吠雞鳴處，今見猿啼鬼哭悲。
淚洒黄花金燦爛，寒生白骨玉參差。
滿山寂寞秋梧冷，正是愁腸欲斷時。
秘藏院
作者：丘葵
朝代：宋

才入空门里，尘心便欲抛。土花生石缝，野蔓上林梢。栋老蜂钻穴，檐低雀结巢。僧中无贾岛，得句自推敲。
秘藏院
作者：丘葵
朝代：宋

纔入空門裏，塵心便欲拋。
土花生石縫，野蔓上林梢。
棟老蜂鑽穴，簷低雀結巢。
僧中無賈島，得句自推敲。
秘藏院
作者：丘葵
朝代：宋

纔入空门裏，尘心便欲抛。
土花生石缝，野蔓上林梢。
栋老蜂钻穴，檐低雀结巢。
僧中无贾岛，得句自推敲。
移居
作者：丘葵
朝代：宋

移居山北向山南，天遣清风接笑谈。无数凫雏穿稻塍，一群鸂鹜语茭潭。鹭临清泚贪心起，莲到黄昏笑靥含。却忆姚家古藤下，乌巾挂了旦眠酣。田家一路到村南，尽是农人野叟谈。鸟过江来平入树，牛沿堤去倒行潭。蜻蜓影下波纹皱，䆉稏穗中秋意含。日暮东坡浑似画，倚风无数水荭酣。断云将雨过桥南，谁想庄门憩雨谈。雀喜客来喧古棘，蛙嗔人过没深潭。莲房堕粉风初歇，稻叶抽珠水尚含。村酿沽来薄难醉，不妨此兴为诗酣。
移居·其一
作者：丘葵
朝代：宋

移居山北向山南，天遣清風接笑談。
無數鳬雛穿稻塍，一群鸂鶩語茭潭。
鷺臨清泚貪心起，蓮到黄昏笑靨含。
却憶姚家古藤下，烏巾掛了旦眠酣。
移居·其一
作者：丘葵
朝代：宋

移居山北向山南，天遣清风接笑谈。无数凫雏穿稻塍，一群鸂鹜语茭潭。鹭临清泚贪心起，莲到黄昏笑靥含。却忆姚家古藤下，乌巾挂了旦眠酣。
移居·其一
作者：丘葵
朝代：宋

移居山北向山南，天遣清风接笑谈。
无数鳬雏穿稻塍，一群鸂鹜语茭潭。
鹭临清泚贪心起，莲到黄昏笑靥含。
却忆姚家古藤下，乌巾挂了旦眠酣。
移居·其三
作者：丘葵
朝代：宋
体裁：七言律诗

断云将雨过桥南，谁想庄门憩雨谈。雀喜客来喧古棘，蛙嗔人过没深潭。莲房堕粉风初歇，稻叶抽珠水尚含。村酿沽来薄难醉，不妨此兴为诗酣。
移居·其三
作者：丘葵
朝代：宋

斷雲將雨過橋南，誰想莊門憩雨談。
雀喜客來喧古棘，蛙嗔人過沒深潭。
蓮房墮粉風初歇，稻葉抽珠水尚含。
村釀沽來薄難醉，不妨此興爲詩酣。
移居·其二
作者：丘葵
朝代：宋

田家一路到村南，尽是农人野叟谈。
鸟过江来平入树，牛沿堤去倒行潭。
蜻蜓影下波纹皱，䆉䅉穗中秋意含。
日暮东坡浑似画，倚风无数水荭酣。
移居·其二
作者：丘葵
朝代：宋

田家一路到村南，尽是农人野叟谈。鸟过江来平入树，牛沿堤去倒行潭。蜻蜓影下波纹皱，䆉稏穗中秋意含。日暮东坡浑似画，倚风无数水荭酣。
移居·其二
作者：丘葵
朝代：宋

田家一路到村南，盡是農人野叟談。
鳥過江來平入樹，牛沿堤去倒行潭。
蜻蜓影下波紋皺，䆉䅉穗中秋意含。
日暮東坡渾似畫，倚風無數水葒酣。
章法院中作
作者：丘葵
朝代：宋
体裁：七言律诗

一入紫云深更深，游僧亦喜不相寻。已无尘事败人意，时有书声杂梵音。浩气养成天地小，欲心扫尽鬼神钦。人生能有几七十，自爱当如百炼金。
章法院中作
作者：丘葵
朝代：宋

一入紫雲深更深，游僧亦喜不相尋。
已無塵事敗人意，時有書聲雜梵音。
浩氣養成天地小，欲心掃盡鬼神欽。
人生能有幾七十，自愛當如百煉金。
章法院堂中清坐
作者：丘葵
朝代：宋
体裁：七言绝句

到此人空法亦空，跏趺独坐夜方中。清还风去明还月，自己清明只在躬。
章法院堂中清坐
作者：丘葵
朝代：宋

到此人空法亦空，跏趺獨坐夜方中。
清還風去明還月，自己清明只在躬。
端午
作者：丘葵
朝代：宋

世乱逢端午，凄凉吊古心。空存蒲长绿，不见黍包金。蛇壑横人骨，鳌江绝古音。追思前日事，愁比海波深。
端午
作者：丘葵
朝代：宋

世乱逢端午，凄凉弔古心。
空存蒲长绿，不见黍包金。
蛇壑横人骨，鰲江绝古音。
追思前日事，愁比海波深。
端午
作者：丘葵
朝代：宋

世亂逢端午，凄凉弔古心。
空存蒲長綠，不見黍包金。
蛇壑橫人骨，鰲江絕古音。
追思前日事，愁比海波深。
答城中友人相勉求官
作者：丘葵
朝代：宋

愁來自唱五噫歌，名利場中脚豈牢。
君看青衫求熱炙，我憐赤子有寒號。
鶴沾衛祿猶堪薄，松受秦封豈足高。
家在荻蘆叢畔住，分當蓑笠釣江臯。
答城中友人相勉求官
作者：丘葵
朝代：宋
体裁：七言律诗

愁来自唱五噫歌，名利场中脚岂牢。君看青衫求热炙，我怜赤子有寒号。鹤沾卫禄犹堪薄，松受秦封岂足高。家在荻芦丛畔住，分当蓑笠钓江皋。
義方堂瞻先賢遺像·其一
作者：丘葵
朝代：宋

龍龜不再出，誰能探真精。
圖書天所付，手授之二程。
欲知千載意，窗外草青青。
義方堂瞻先賢遺像·其三
作者：丘葵
朝代：宋

性命同一原，誰能發其奧。
茫茫太虛中，指出天與道。
精思與力踐，千古爲獨到。
義方堂瞻先賢遺像·其二
作者：丘葵
朝代：宋

三十六宮中，手探足還躡。
一元十二會，理亂在目睫。
我欲從先生，□□□□□。
義方堂瞻先賢遺像·其五
作者：丘葵
朝代：宋

六經重刊定，炳炳如日月。
毫分而縷析，反約以詳說。
千載開我人，遺書□□□。
義方堂瞻先賢遺像·其六
作者：丘葵
朝代：宋

炎炎太平翁，誰敢觸其諱。
乞梟之藁街，公乃明大義。
至今讀諫疏，凜凜有生氣。
義方堂瞻先賢遺像·其四
作者：丘葵
朝代：宋

石井初筮時，已將教爲政。
真成叔梁紇，有子爲孔聖。
至今鼇山下，過者莫不敬。
老学忽有所得
作者：丘葵
朝代：宋

刊落閒枝叶，推寻到本根。始知酬酢处，无地不乾坤。
老学忽有所得
作者：丘葵
朝代：宋

刊落閒枝叶，推寻到本根。
始知酬酢处，无地不干坤。
老學忽有所得
作者：丘葵
朝代：宋

刊落閒枝葉，推尋到本根。
始知酬酢處，無地不乾坤。
聞吳丞圖漳倅
作者：丘葵
朝代：宋

黄屋南巡去不回，乾坤舉目是塵埃。
風輕山鳥猶啼恨，露重園花亦濺哀。
隻影獨看西日落，滿城爭喜北人來。
先生莫爲浮雲動，憂國雙眉皺未開。
聞復卿欲訪詩以促之
作者：丘葵
朝代：宋

五年不見復卿回，有客傳言卿欲來。
苔石生塵親手掃，蓬門久閉令兒開。
蒼波摇月銀成片，白鷺巢松雪作堆。
料得城中無此景，速宜相就倒金樽。
腊月二十九日陈万石石室吕潜心三兄相访夜坐分韵得年字
作者：丘葵
朝代：宋

二十年前旧师友，一灯相对坐谈玄。炉香茗椀不须睡，惟有今宵是旧年。
腊月二十九日陈万石石室吕潜心三兄相访夜坐分韵得年字
作者：丘葵
朝代：宋
体裁：七言绝句

二十年前旧师友，一灯相对坐谈玄。炉香茗碗不须睡，惟有今宵是旧年。
腊月二十九日陈万石石室吕潜心三兄相访夜来分韵得年字
作者：丘葵
朝代：宋
体裁：七言绝句

一年一度一除夜，趱得世人霜满颠。七十三年除过了，未知除尽是何年。
臘月二十九日陳萬石石室呂潜心三兄相訪夜來分韻得年字
作者：丘葵
朝代：宋

一年一度一除夜，趲得世人霜滿顛。
七十三年除過了，未知除盡是何年。
臘月二十九日陳萬石石室呂潜心三兄相訪夜坐分韻得年字
作者：丘葵
朝代：宋

二十年前舊師友，一燈相對坐談玄。
爐香茗椀不須睡，惟有今宵是舊年。
自修
作者：丘葵
朝代：宋

昔髧两鬓今白头，肯将胸次着閒愁。
无边风月随宜乐，有分江山取次游。
但得扪心无愧怍，庶几省己少愆尤。
荣枯寿夭无为二，未死之前盍自修。
自修
作者：丘葵
朝代：宋

昔髧两鬓今白头，肯将胸次著閒愁。无边风月随宜乐，有分江山取次游。但得扪心无愧怍，庶几省己少愆尤。荣枯寿夭无为二，未死之前盍自修。
自修
作者：丘葵
朝代：宋

昔髧兩鬢今白頭，肯將胸次著閒愁。
無邊風月隨宜樂，有分江山取次遊。
但得捫心無愧怍，庶幾省己少愆尤。
榮枯壽夭無爲二，未死之前盍自修。
自湖尾至欧崎村一丘松竹步入其间乃白莲堂有一老妪揖客而坐道人云此师长娘也堂前有两树梅青腴可爱徘徊久之不觉日暮
作者：丘葵
朝代：宋
体裁：七言律诗

笑踏冬晴过一村，谁家松竹护柴门。初来犹似行婆室，良久方知鹿苑园。煮茗相邀论白业，据梧不觉到黄昏。娟娟梅树梢头月，不待开花已断魂。
自湖尾至歐崎村一丘松竹步入其間乃白蓮堂有一老嫗揖客而坐道人云此師長娘也堂前有兩樹梅青腴可愛徘徊久之不覺日暮
作者：丘葵
朝代：宋

笑踏冬晴過一村，誰家松竹護柴門。
初來猶似行婆室，良久方知鹿苑園。
煮茗相邀論白業，據梧不覺到黄昏。
娟娟梅樹梢頭月，不待開花已斷魂。
自知
作者：丘葵
朝代：宋

古寺栖身又两期，西风吹我鬓成丝。
俗儿往往貌相敬，吾道悠悠心自知。
尽去皮毛方是学，若无情性定非诗。
可怜千载相传授，只为秦人煨烬余。
自知
作者：丘葵
朝代：宋

古寺栖身又两期，西风吹我鬓成丝。俗儿往往貌相敬，吾道悠悠心自知。尽去皮毛方是学，若无情性定非诗。可怜千载相传授，只为秦人煨烬遗。
自知
作者：丘葵
朝代：宋

古寺棲身又兩期，西風吹我鬢成絲。
俗兒往往貌相敬，吾道悠悠心自知。
盡去皮毛方是學，若無情性定非詩。
可憐千載相傳授，只爲秦人煨燼餘。
與可大水頭閑望
作者：丘葵
朝代：宋

曖入紗巾淡淡風，倚樓客思話無窮。
前山倒影摇春水，野火飛烟入暮空。
無數舟人相爾汝，一群沙鳥自西東。
江流不碍鐘聲度，和雨收來八句中。
與應得李洋歸
作者：丘葵
朝代：宋

花時莫負此良辰，信杖閒行寂寞濱。
日入山頭成鶴頂，風吹沙磧皺魚鱗。
飛來白鷺全成雪，倒去枯松半樹春。
似此江山孤絕處，故應著此苦吟人。
與所盤行溪邊有一小屋可愛問之乃爲南山主人盤翁欲買居越日詩來有孟光到老不曉事剛道還山活計非之句用韻以勉之
作者：丘葵
朝代：宋

相逢海上不須歸，兩鳥天教一處飛。
何必盤中爲子所，苟堪釣處是吾磯。
主人合讓泉邊屋，吟友來敲月下扉。
聞道山陽曾好隠，此回休道孟光非。
與所盤諸君會石幡還和杜老曲江韻
作者：丘葵
朝代：宋

青禽竹上弄毛衣，飛來簷頭喚不歸。
清景每於詩裏見，羈愁惟到海邊稀。
僧回古殿山礬落，客散風齋蝙蝠飛。
獨得青山已惆悵，此情猶是片時違。
與所盤諸君會石幡還和杜老曲江韻·其一
作者：丘葵
朝代：宋

絮雲初擘未成衣，笑踏青莎橋上歸。
詩酒堪過春日永，鶑花却恨海山稀。
竹間弄笛留人住，麥外遊絲絆鳥飛。
滿院東風不收拾，山僧何事苦相違。
與所盤諸君會石幡還和杜老曲江韻·其二
作者：丘葵
朝代：宋

青禽竹上弄毛衣，飛上簷頭喚不歸。
清景每於詩裏見，羈愁惟到海邊稀。
僧回古殿山礬落，客散空齋蝙蝠飛。
獨對青山已惆悵，此情猶是月時違。
與汝翔晚行
作者：丘葵
朝代：宋

偶值忘形友，田間步晚晴。
四圍山木合，一片夕陽明。
倚杖數歸翮，隔溪聞喚聲。
行來僧寺歇，又得問無生。
與汝翔池頭清坐
作者：丘葵
朝代：宋

主人發興在林泉，故鑿方池翠竹邊。
波動日光翻素壁，水涵雲影倒青天。
蛙浮成字出復出，鳬沒有紋圓又圓。
却意盤翁初到此，共看楊柳碧絲懸。
舟中避难
作者：丘葵
朝代：宋

拏舟来避难，别我钓鱼矶。
帆卸遮春雨，衣濡晒落晖。
南师闻鞑走，北马逐人飞。
见说漳桥断，銮舆曷日归。
舟中避难
作者：丘葵
朝代：宋

拿舟来避难，别我钓鱼矶。帆卸遮春雨，衣濡晒落晖。南师闻鞑走，北马逐人飞。见说漳桥断，銮舆曷日归。
舟中避難
作者：丘葵
朝代：宋

拏舟來避難，別我釣魚磯。
帆卸遮春雨，衣濡曬落暉。
南師聞韃走，北馬逐人飛。
見說漳橋斷，鑾輿曷日歸。
芝山
作者：丘葵
朝代：宋
体裁：七言绝句

床头枕是溪中石，井底泉通竹下池。宿客不还过鸟语，独闻山雨对花时。
芝山
作者：丘葵
朝代：宋

牀頭枕是溪中石，井底泉通竹下池。
宿客不還過鳥語，獨聞山雨對花時。
范掌书
作者：丘葵
朝代：宋
体裁：五言律诗

出佐绣衣使，八州人共欢。一句司范笔，六计问周官。雁鹜手持进，豺狼胆自寒。岂惟重台省，风采动朝端。
范掌書
作者：丘葵
朝代：宋

出佐繡衣使，八州人共歡。
一句司范筆，六計問周官。
雁鶩手持進，豺狼膽自寒。
豈惟重臺省，風采動朝端。
莲生
作者：丘葵
朝代：宋

莲生污泥中，其叶何青青。人生有恒性，云胡荡于情。莲生污泥中，其叶何郁郁。人生有恒性，云胡蔽于欲。莲生污泥中，其实何戢戢。人生有恒性，云胡狃于习。
莲生·其一
作者：丘葵
朝代：宋
体裁：五言绝句

莲生污泥中，其叶何青青。人生有恒性，云胡荡于情。
莲生·其三
作者：丘葵
朝代：宋
体裁：五言绝句

莲生污泥中，其实何戢戢。人生有恒性，云胡狃于习。
莲生·其二
作者：丘葵
朝代：宋
体裁：五言绝句

莲生污泥中，其叶何郁郁。人生有恒性，云胡蔽于欲。
葉掌書
作者：丘葵
朝代：宋

陽復天心動，春回五葉中。
梅梢足生意，柏府早清風。
身任八州寄，手持三尺公。
可憐芹泮士，空自獻詩筒。
蓮生·其一
作者：丘葵
朝代：宋

蓮生汙泥中，其葉何青青。
人生有恒性，云胡蕩於情。
蓮生·其三
作者：丘葵
朝代：宋

蓮生汙泥中，其實何戢戢。
人生有恒性，云胡狃於習。
蓮生·其二
作者：丘葵
朝代：宋

蓮生汙泥中，其葉何郁郁。
人生有恒性，云胡蔽於欲。
西兴寺值雨次吴警斋先生韵
作者：丘葵
朝代：宋
体裁：七言律诗

松风一道作秋声，阅尽山僧相送迎。佛法西来随处见，梅花老去为谁清。亦知身是客中客，试问朝来晴未晴。一笑大雄山下路，幽人携手每同行。
西興寺值雨次吳警齋先生韻
作者：丘葵
朝代：宋

松風一道作秋聲，閲盡山僧相送迎。
佛法西來隨處見，梅花老去爲誰清。
亦知身是客中客，試問朝來晴未晴。
一笑大雄山下路，幽人携手每同行。
視夜
作者：丘葵
朝代：宋

我興視夜夜未明，擡頭觀星敬自生。
萬古不動惟北極，列宿環拱俱西傾。
天光昭回泰宇定，人欲凈盡靈臺清。
但能勿使旦晝牿，天理觸處盡流行。
觀湖·其一
作者：丘葵
朝代：宋

潮來沙石沒，潮去沙石露。
士生那無學，學則詞章富。
觀湖·其三
作者：丘葵
朝代：宋

潮來魚網設，潮去魚網收。
士生那無學，學則德業優。
觀湖·其二
作者：丘葵
朝代：宋

潮來舴艋正，潮去舴艋欹。
士生那無學，學則氣習移。
觀湖·其四
作者：丘葵
朝代：宋

飛飛洲上禽，亦能戾于天。
聖域尚能臻，吾車安敢旋。
觀物·其一
作者：丘葵
朝代：宋

太虛寂無朕，妙感何絪緼。
清濁一浮沈，二儀奠乾坤。
客形與客感，萬變日紛紛。
形感本來無，志誠諒斯存。
觀物·其一
作者：丘葵
朝代：宋

雪中梅带春來，火裏麥將秋至。
一動一靜互根，陰陽未嘗相離。
觀物·其三
作者：丘葵
朝代：宋

萬物即一物，一物即一身。
妙合氣與靈，知覺日以新。
物物爲過化，性性爲存神。
踐形者惟肖，其斯之謂人。
觀物·其二
作者：丘葵
朝代：宋

氣聚則明施，氣散則明匿。
孰能知其妙，聚散乃爲客。
法象乃糟糠，真機乃虛寂。
大哉無方體，是謂神與易。
觀物·其二
作者：丘葵
朝代：宋

維天於穆不已，維聖之德之純。
人人皆可堯舜，物物各具乾坤。
觀物·其四
作者：丘葵
朝代：宋

春蒲發華滋，潮漲失沙嘴。
好風自西來，吹皺一江水。
何人掉孤舟，撐入春浦裏。
不見舟中人，一陣鷗飛起。
觀赤石龍潭
作者：丘葵
朝代：宋

豢擾久不氏，神物失所從。
碪巖石壁下，豈足爲龍宮。
亦有萬仞海，茫茫與天通。
誰言汝爲智，出入人鬼中。
窮冬天地閉，風雲末由逢。
泠泠一掬溜，於焉托孤蹤。
观湖
作者：丘葵
朝代：宋

潮来沙石没，潮去沙石露。士生那无学，学则词章富。潮来舴艋正，潮去舴艋攲。士生那无学，学则气习移。潮来鱼网设，潮去鱼网收。士生那无学，学则德业优。飞飞洲上禽，亦能戾于天。圣域尚能臻，吾车安敢旋。
观湖·其一
作者：丘葵
朝代：宋
体裁：五言绝句

潮来沙石没，潮去沙石露。士生那无学，学则词章富。
观湖·其三
作者：丘葵
朝代：宋
体裁：五言绝句

潮来鱼网设，潮去鱼网收。士生那无学，学则德业优。
观湖·其二
作者：丘葵
朝代：宋

潮来舴艋正，潮去舴艋攲。士生那无学，学则气习移。
观湖·其二
作者：丘葵
朝代：宋

潮来舴艋正，潮去舴艋欹。
士生那无学，学则气习移。
观湖·其四
作者：丘葵
朝代：宋
体裁：五言绝句

飞飞洲上禽，亦能戾于天。圣域尚能臻，吾车安敢旋。
观物
作者：丘葵
朝代：宋

太虚寂无朕，妙感何絪缊。清浊一浮沈，二仪奠乾坤。客形与客感，万变日纷纷。形感本来无，志诚谅斯存。气聚则明施，气散则明匿。孰能知其妙，聚散乃为客。法象乃糟糠，真机乃虚寂。大哉无方体，是谓神与易。万物即一物，一物即一身。妙合气与灵，知觉日以新。物物为过化，性性为存神。践形者惟肖，其斯之谓人。春蒲发华滋，潮涨失沙嘴。好风自西来，吹皱一江水。何人掉孤舟，撑入春浦里。不见舟中人，一阵鸥飞起。
观物
作者：丘葵
朝代：宋

春蒲发华滋，潮涨失沙嘴。
好风自西来，吹皱一江水。
何的掉孤舟，撑入春浦裹。
不见舟中人，一阵鸥飞起。
观物
作者：丘葵
朝代：宋

雪中梅带春来，火里麦将秋至。一动一静互根，阴阳未尝相离。维天于穆不已，维圣之德之纯。人人皆可尧舜，物物各具乾坤。
观物·其一
作者：丘葵
朝代：宋

太虚寂无朕，妙感何絪缊。清浊一浮沈，二仪奠乾坤。客形与客感，万变日纷纷。形感本来无，志诚谅斯存。
观物·其一
作者：丘葵
朝代：宋

太虚寂无朕，妙感何絪缊。
清浊一浮沈，二仪奠干坤。
客形与客感，万变日纷纷。
形感本来无，志诚谅斯存。
观物·其一
作者：丘葵
朝代：宋

雪中梅带春来，火裏麦将秋至。
一动一静互根，阴阳未尝相离。
观物·其一
作者：丘葵
朝代：宋

雪中梅带春来，火里麦将秋至。一动一静互根，阴阳未尝相离。
观物·其三
作者：丘葵
朝代：宋
体裁：古风

万物即一物，一物即一身。妙合气与灵，知觉日以新。物物为过化，性性为存神。践形者惟肖，其斯之谓人。
观物·其二
作者：丘葵
朝代：宋
体裁：古风

气聚则明施，气散则明匿。孰能知其妙，聚散乃为客。法象乃糟糠，真机乃虚寂。大哉无方体，是谓神与易。
观物·其二
作者：丘葵
朝代：宋

维天于穆不已，维圣之德之纯。人人皆可尧舜，物物各具乾坤。
观物·其二
作者：丘葵
朝代：宋

维天于穆不已，维圣之德之纯。
人人皆可尧舜，物物各具干坤。
观物·其四
作者：丘葵
朝代：宋

春蒲发华滋，潮涨失沙嘴。
好风自西来，吹皱一江水。
何人掉孤舟，撑入春浦裏。
不见舟中人，一阵鸥飞起。
观物·其四
作者：丘葵
朝代：宋

春蒲发华滋，潮涨失沙嘴。好风自西来，吹皱一江水。何人掉孤舟，撑入春浦里。不见舟中人，一阵鸥飞起。
观赤石龙潭
作者：丘葵
朝代：宋

豢扰久不氏，神物失所从。砧岩石壁下，岂足为龙宫。亦有万仞海，茫茫与天通。谁言汝为智，出入人鬼中。穷冬天地闭，风云末由逢。泠泠一掬溜，于焉托孤踪。
观赤石龙潭
作者：丘葵
朝代：宋

豢扰久不氏，神物失所从。
碪岩石壁下，岂足为龙宫。
亦有万仞海，茫茫与天通。
谁言汝为智，出入人鬼中。
穷冬天地闭，风云末由逢。
泠泠一掬溜，于焉托孤踪。
视夜
作者：丘葵
朝代：宋

我兴视夜夜未明，抬头观星敬自生。万古不动惟北极，列宿环拱俱西倾。天光昭回泰宇定，人欲净尽灵台清。但能勿使旦昼牿，天理触处尽流行。
视夜
作者：丘葵
朝代：宋

我兴视夜夜未明，抬头观星敬自生。
万古不动惟北极，列宿环拱俱西倾。
天光昭回泰宇定，人欲凈尽灵台清。
但能勿使旦昼牿，天理触处尽流行。
記先賢
作者：丘葵
朝代：宋

進學在致知，涵養須用敬。
廓然而大公，物來則順應。
讀元次山詩有感而作
作者：丘葵
朝代：宋

民病未蘇息，誰爲元道州。
爭趨熱翕翕，不念冷颼颼。
摧剝先蟲戶，差科及釣舟。
君門千萬里，欲往訴無由。
讀易徹章呈濠樂主人
作者：丘葵
朝代：宋

儂是寒江獨釣人，曾偕樵叟見羲文。
當時也似吞三畫，今日翻難說七分。
萱草不堪瀕外望，梅花豈是野中群。
解頤一笑明年事，未別先愁日暮雲。
讀楚詞
作者：丘葵
朝代：宋

鶗鴂一聲天地閉，誰知風月有遺音。
清醒已脫塵中蛻，枯槁何妨澤畔吟。
漁父不來湘水闊，重華一去楚雲深。
青鐙半夜書幃冷，照破三閭萬古心。
讀石隠淡吟藁
作者：丘葵
朝代：宋

借師新藁讀，睡睫不曾交。
璧月沉寒瀨，琪花著老梢。
一吟三歎咏，雙字幾推敲。
曉雨驅炎熱，僧窗得盡鈔。
记先贤
作者：丘葵
朝代：宋
体裁：五言绝句

进学在致知，涵养须用敬。廓然而大公，物来则顺应。
读元次山诗有感而作
作者：丘葵
朝代：宋
体裁：五言律诗

民病未苏息，谁为元道州。争趋热翕翕，不念冷飕飕。摧剥先虫户，差科及钓舟。君门千万里，欲往诉无由。
读易彻章呈濠乐主人
作者：丘葵
朝代：宋
体裁：七言律诗

侬是寒江独钓人，曾偕樵叟见羲文。当时也似吞三画，今日翻难说七分。萱草不堪濒外望，梅花岂是野中群。解颐一笑明年事，未别先愁日暮云。
读楚词
作者：丘葵
朝代：宋
体裁：七言律诗

鶗鴂一声天地闭，谁知风月有遗音。清醒已脱尘中蜕，枯槁何妨泽畔吟。渔父不来湘水阔，重华一去楚云深。青镫半夜书帏冷，照破三闾万古心。
读石隐淡吟藁
作者：丘葵
朝代：宋

借师新藁读，睡睫不曾交。璧月沉寒濑，琪花著老梢。一吟三叹咏，双字几推敲。晓雨驱炎热，僧窗得尽钞。
读石隠淡吟藁
作者：丘葵
朝代：宋

借师新藁读，睡睫不曾交。
璧月沉寒濑，琪花着老梢。
一吟三叹咏，双字几推敲。
晓雨驱炎热，僧窗得尽钞。
貧
作者：丘葵
朝代：宋

相見盡言貧，能貧得幾人。
文成休送鬼，錢乏那通神。
形瘦何妨鶴，衣懸一任鶉。
饑來眠仰屋，鼻息撼梁塵。
貧病
作者：丘葵
朝代：宋

貧似山僧瘦似猿，病軀只合老山村。
空床鼿卼無氈卧，破褐繿縿有虱捫。
作甫里翁垂釣艇，學猗玕子飲漥樽。
前修追慕吾何敢，孤負西埔矩老言。
貧病
作者：丘葵
朝代：宋

貧與病相約，貧來病亦來。
有僧時饋藥，無鬼敢輸財。
酒債償仍欠，醫書閤又開。
安貧吾自愛，且遣病魔回。
賞梅分韻得殊字
作者：丘葵
朝代：宋

梅是花中先覺者，天才迥與衆芳殊。
朔風如鐵爲寒骨，暖日投金作細鬚。
吐出奇芬春意思，描成疏影月工夫。
玉容清潤豐腴甚，無限詩人錯道癯。
贈富公
作者：丘葵
朝代：宋

師年過七十，萬事總無心。
猿鳥窺禪性，魚龍避梵音。
煙消香篆冷，霜入鬢根深。
手種庵前樹，蒼蒼十丈陰。
贈曹貫之
作者：丘葵
朝代：宋

一見如疇昔，人文兩崛奇。
豪來無一世，狂發有千詩。
浩然乾坤塞，修名臺省知。
就尋一勺水，神物自應移。
贈浮曦柳秀才
作者：丘葵
朝代：宋

家在浮曦江上住，胡爲來此市廛中。
殘盃冷炙成何味，隻研孤燈盍固窮。
我本持竿釣魚客，子緣識字入儒宮。
何當共把絲綸去，明月磯頭坐晚風。
贈義上人
作者：丘葵
朝代：宋

足跡遍天涯，何年始出家。
去時雙不借，歸日一袈裟。
有句堪題壁，無魔敢散花。
至今清夜話，猶自带煙霞。
贈雲岫上人
作者：丘葵
朝代：宋

諸生多晚出，一老獨高年。
月照遺經匣，雲生破衲褰。
苔深埋屐齒，屋老带松煙。
何日塵氛斷，從師此話禪。
贫
作者：丘葵
朝代：宋
体裁：五言律诗

相见尽言贫，能贫得几人。文成休送鬼，钱乏那通神。形瘦何妨鹤，衣悬一任鹑。饥来眠仰屋，鼻息撼梁尘。
贫病
作者：丘葵
朝代：宋
体裁：五言律诗

贫与病相约，贫来病亦来。有僧时馈药，无鬼敢输财。酒债偿仍欠，医书閤又开。安贫吾自爱，且遣病魔回。
贫病
作者：丘葵
朝代：宋

贫似山僧瘦似猿，病躯只合老山村。
空床鼿卼无毡卧，破褐繿縿有虱扪。
作甫里翁垂钓艇，学猗玕子饮漥樽。
前修追慕吾何敢，孤负西埔矩老言。
贫病
作者：丘葵
朝代：宋

贫似山僧瘦似猿，病躯只合老山村。空床鼿卼无毡卧，破褐褴縿有虱扪。作甫里翁垂钓艇，学猗玕子饮洼樽。前修追慕吾何敢，孤负西埔矩老言。
赏梅分韵得殊字
作者：丘葵
朝代：宋

梅是花中先觉者，天才迥与众芳殊。朔风如铁为寒骨，暖日投金作细须。吐出奇芬春意思，描成疏影月工夫。玉容清润丰腴甚，无限诗人错道癯。
赏梅分韵得殊字
作者：丘葵
朝代：宋

梅是花中先觉者，天才迥与众芳殊。
朔风如铁为寒骨，暖日投金作细鬚。
吐出奇芬春意思，描成疏影月工夫。
玉容清润丰腴甚，无限诗人错道癯。
赠义上人
作者：丘葵
朝代：宋
体裁：五言律诗

足迹遍天涯，何年始出家。去时双不借，归日一袈裟。有句堪题壁，无魔敢散花。至今清夜话，犹自带烟霞。
赠云岫上人
作者：丘葵
朝代：宋
体裁：五言律诗

诸生多晚出，一老独高年。月照遗经匣，云生破衲褰。苔深埋屐齿，屋老带松烟。何日尘氛断，从师此话禅。
赠富公
作者：丘葵
朝代：宋
体裁：五言律诗

师年过七十，万事总无心。猿鸟窥禅性，鱼龙避梵音。烟消香篆冷，霜入鬓根深。手种庵前树，苍苍十丈阴。
赠曹贯之
作者：丘葵
朝代：宋

一见如畴昔，人文两崛奇。豪来无一世，狂发有千诗。浩然乾坤塞，修名台省知。就寻一勺水，神物自应移。
赠曹贯之
作者：丘葵
朝代：宋

一见如畴昔，人文两崛奇。
豪来无一世，狂发有千诗。
浩然干坤塞，修名台省知。
就寻一勺水，神物自应移。
赠浮曦柳秀才
作者：丘葵
朝代：宋

家在浮曦江上住，胡为来此市廛中。残杯冷炙成何味，只研孤灯盍固穷。我本持竿钓鱼客，子缘识字入儒宫。何当共把丝纶去，明月矶头坐晚风。
赠浮曦柳秀才
作者：丘葵
朝代：宋

家在浮曦江上住，胡为来此市廛中。
残杯冷炙成何味，隻研孤灯盍固穷。
我本持竿钓鱼客，子缘识字入儒宫。
何当共把丝纶去，明月矶头坐晚风。
赵廷俊毁淫祠诗以美之
作者：丘葵
朝代：宋
体裁：古风

风霆妙流行，日月互出没。鬼神本良能，一气自伸屈。南方有妖魂，缁衣而血食。因讼默祈呼，桎梏脱顷刻。逆迪曾靡分，唯事是凶谲。吏有廷俊者，谓此非正直。宜加以鈇钺，而焚其宫室。予闻而壮之，作诗纪其实。自从政教弛，刑祸众所怵。凭依以为奸，白日成异物。廷俊慎旃哉，刚方乃终吉。
趙廷俊毀淫祠詩以美之
作者：丘葵
朝代：宋

風霆妙流行，日月互出沒。
鬼神本良能，一氣自伸屈。
南方有妖魂，緇衣而血食。
因訟默祈呼，桎梏脫頃刻。
逆迪曾靡分，唯事是凶譎。
吏有廷俊者，謂此非正直。
宜加以鈇钺，而焚其宮室。
予聞而壯之，作詩紀其實。
自從政教弛，刑禍衆所怵。
憑依以爲奸，白日成異物。
廷俊慎旃哉，剛方乃終吉。
跋信中隠秋江捕魚圖
作者：丘葵
朝代：宋

逸興寄滄洲，高風落木秋。
欲携我蓑笠，渡口上漁舟。
跋信中隠秋江捕鱼图
作者：丘葵
朝代：宋
体裁：五言绝句

逸兴寄沧洲，高风落木秋。欲携我蓑笠，渡口上渔舟。
跋巨然晓意图
作者：丘葵
朝代：宋

秋曙已生白，朝暾尚潜红。是时天地气，正在贞元中。千峰虽历历，众树犹濛濛。群动又将作，平秩一日东。洒然人欲尽，天理将昭融。静窗自展玩，妙处谁能穷。
跋巨然晓意图
作者：丘葵
朝代：宋

秋曙已生白，朝暾尚潜红。
是时天地气，正在贞元中。
千峰虽历历，众树犹蒙蒙。
群动又将作，平秩一日东。
洒然人欲尽，天理将昭融。
静窗自展玩，妙处谁能穷。
跋巨然曉意圖
作者：丘葵
朝代：宋

秋曙已生白，朝暾尚潜紅。
是時天地氣，正在貞元中。
千峰雖歷歷，衆樹猶濛濛。
群動又將作，平秩一日東。
洒然人欲盡，天理將昭融。
靜窗自展玩，妙處誰能窮。
过方广寺
作者：丘葵
朝代：宋
体裁：七言律诗

故人昔日此留题，因入招提为觅诗。石鼓长存僧屡换，窟泉尚在马安之。风檐落叶仍唐桧，苔壁生尘且宋碑。蝴蝶不知春已去，过墙犹顾旧花枝。
过李氏山房清坐对雨
作者：丘葵
朝代：宋

千林同霢霂，一室淡虚明。
余润浮窗眼，轻寒入鸟声。
纷纷度陇白，亹亹逼人清。
相对焚香坐，油然道气生。
过李氏山房清坐对雨
作者：丘葵
朝代：宋

千林同霢霂，一室淡虚明。馀润浮窗眼，轻寒入鸟声。纷纷度陇白，亹亹逼人清。相对焚香坐，油然道气生。
过野塘用杜老韵
作者：丘葵
朝代：宋

蛙浮成出字，雨点作圆纹。
荷叶多于草，炊烟远似云。
水清鱼可数，村近鸭成羣。
何日营茅屋，来兹避世纷。
过野塘用杜老韵
作者：丘葵
朝代：宋

蛙浮成出字，雨点作圆纹。荷叶多于草，炊烟远似云。水清鱼可数，村近鸭成群。何日营茅屋，来兹避世纷。
送元鼎学士
作者：丘葵
朝代：宋
体裁：五言律诗

秋风甫联骑，朔雪又回车。北道奇男子，南游行秘书。碧幢留别句，丹陛庆新除。头白逢昭代，吾甘渭水渔。
送元鼎學士
作者：丘葵
朝代：宋

秋風甫聯騎，朔雪又回車。
北道奇男子，南遊行祕書。
碧幢留別句，丹陛慶新除。
頭白逢昭代，吾甘渭水漁。
送千岩摘稿还仲仁
作者：丘葵
朝代：宋

借得千岩一卷诗，吟窗尽日不停披。
苍波溜雨岷峨柏，赤石封苔岣嵝碑。
不是胸中横屴崱，如何笔下许瑰奇。
还君此宝文房裏，应有神明为护持。
送千岩摘稿还仲仁
作者：丘葵
朝代：宋

借得千岩一卷诗，吟窗尽日不停披。苍波溜雨岷峨柏，赤石封苔岣嵝碑。不是胸中横屴崱，如何笔下许瑰奇。还君此宝文房里，应有神明为护持。
送千巖摘稿還仲仁
作者：丘葵
朝代：宋

借得千巖一卷詩，吟窗盡日不停披。
蒼波溜雨岷峨柏，赤石封苔岣嶁碑。
不是胸中橫屴崱，如何筆下許瑰奇。
還君此寶文房裏，應有神明爲護持。
送春
作者：丘葵
朝代：宋

一物生生无尽时，落花啼鸟总天机。
三千界内知音少，九十日余回首非。
世事只今看烂熟，诗人自古爱芳菲。
年年岁岁送春去，何日春能送我归。
送春
作者：丘葵
朝代：宋

一物生生无尽时，落花啼鸟总天机。三千界内知音少，九十日馀回首非。世事只今看烂熟，诗人自古爱芳菲。年年岁岁送春去，何日春能送我归。
送春
作者：丘葵
朝代：宋

一物生生無盡時，落花啼鳥總天機。
三千界內知音少，九十日餘回首非。
世事只今看爛熟，詩人自古愛芳菲。
年年歲歲送春去，何日春能送我歸。
送熊退斋归武夷
作者：丘葵
朝代：宋

穆穆朱夫子，于道集大成。
嗟予亦私淑，奥义终难明。
退翁独何幸，而乃同乡生。
虽后百余载，玄机若亲承。
斯人幸未坠，载道来桐城。
平生疑惑处，喜得相考评。
秋风吹庭树，忽然作离声。
吾侪各衰老，何时重合并。
愿言且少住，勿弃斯文盟。
圣贤千万语，只在知与行。
前修倘可企，勖哉共修程。
送熊退斋归武夷
作者：丘葵
朝代：宋

穆穆朱夫子，于道集大成。嗟予亦私淑，奥义终难明。退翁独何幸，而乃同乡生。虽后百馀载，玄机若亲承。斯人幸未坠，载道来桐城。平生疑惑处，喜得相考评。秋风吹庭树，忽然作离声。吾侪各衰老，何时重合并。愿言且少住，勿弃斯文盟。圣贤千万语，只在知与行。前修倘可企，勖哉共修程。
送熊退齋歸武夷
作者：丘葵
朝代：宋

穆穆朱夫子，於道集大成。
嗟予亦私淑，奧義終難明。
退翁獨何幸，而乃同鄉生。
雖後百餘載，玄機若親承。
斯人幸未墜，載道來桐城。
平生疑惑處，喜得相考評。
秋風吹庭樹，忽然作離聲。
吾儕各衰老，何時重合并。
願言且少住，勿棄斯文盟。
聖賢千萬語，只在知與行。
前修倘可企，勗哉共修程。
送舶司李郎中
作者：丘葵
朝代：宋

朝家三尺法，海舶一帆風。
物到琛聲上，人行浪屋中。
貨因拚命得，廉故秉心公。
行李清如洗，名應達陛楓。
送舶司李郎中
作者：丘葵
朝代：宋
体裁：五言律诗

朝家三尺法，海舶一帆风。物到琛声上，人行浪屋中。货因拚命得，廉故秉心公。行李清如洗，名应达陛枫。
送誼上人歸城
作者：丘葵
朝代：宋

恰是聞師到，持筇又欲歸。
去雲黏木屐，飄葉泊禪衣。
不敢生離思，應愁損道機。
故人如見問，爲說志漁磯。
送谊上人归城
作者：丘葵
朝代：宋
体裁：五言律诗

恰是闻师到，持筇又欲归。去云黏木屐，飘叶泊禅衣。不敢生离思，应愁损道机。故人如见问，为说志渔矶。
送陈判之邑庠
作者：丘葵
朝代：宋

君去采芹藻，那知事不同。乾坤已易主，礼乐尚儒宫。雨过山仍绿，春归花尽红。悠悠圣门意，千古独清风。
送陈判之邑庠
作者：丘葵
朝代：宋

君去采芹藻，那知事不同。
干坤已易主，礼乐尚儒宫。
雨过山仍绿，春归花尽红。
悠悠圣门意，千古独清风。
送陳判之邑庠
作者：丘葵
朝代：宋

君去採芹藻，那知事不同。
乾坤已易主，禮樂尚儒宮。
雨過山仍綠，春歸花盡紅。
悠悠聖門意，千古獨清風。
遊承天寺海翁首座相與登月臺因過方丈
作者：丘葵
朝代：宋

偶趁秋風一到城，市塵湫隘敗人清。
牽絲聊作逢場戲，舉眼那知得月明。
寂外幡幢皆古意，堂邊萱草自秋聲。
因過方寸觀心印，見得泥牛入海行。
遊碧霄石鎸一壽字今七十二年
作者：丘葵
朝代：宋

當時石上誰爲鎸，亭已荒蕪字儼然。
七十二年幾陵谷，道人曾共字同年。
遊秘藏院呈老叟
作者：丘葵
朝代：宋

法藏千年在，何人結構功。
寒潭空夜月，老檜易秋風。
我問四奇觀，師云一切空。
因之悟真境，只在太虛中。
遊賢坂書贈可大
作者：丘葵
朝代：宋

十月寒猶未，幽人樂自便。
看山行覓句，掃石坐談玄。
一徑藤蘿月，數家桑柘煙。
舊時釣魚處，枯木倒寒泉。
遊龍湖庵
作者：丘葵
朝代：宋

一路野花開，春陰滿樹苔。
舊時僧已去，前度客重來。
浮世年年變，塵心事事灰。
跏趺清晝永，玄奘壁間回。
過方廣寺
作者：丘葵
朝代：宋

故人昔日此留題，因入招提爲覓詩。
石鼓長存僧屢換，窟泉尚在馬安之。
風簷落葉仍唐檜，苔壁生塵且宋碑。
蝴蝶不知春已去，過牆猶顧舊花枝。
過李氏山房清坐對雨
作者：丘葵
朝代：宋

千林同霢霂，一室淡虛明。
餘潤浮窗眼，輕寒入鳥聲。
紛紛度隴白，亹亹逼人清。
相對焚香坐，油然道氣生。
過野塘用杜老韻
作者：丘葵
朝代：宋

蛙浮成出字，雨點作圓紋。
荷葉多於草，炊煙遠似雲。
水清魚可數，村近鴨成羣。
何日營茅屋，來茲避世紛。
重九
作者：丘葵
朝代：宋

病余惟有骨崚嶒，节物催人祇自惊。
肩比寒山为独耸，心将秋水觉双清。
正冠落帽俱儿戏，采菊囊萸不老成。
寂寞空斋捲书坐，欲持杯酒为谁倾。
重九
作者：丘葵
朝代：宋

病餘惟有骨崚嶒，節物催人祇自驚。
肩比寒山爲獨聳，心將秋水覺雙清。
正冠落帽俱兒戲，採菊囊萸不老成。
寂寞空齋捲書坐，欲持盃酒爲誰傾。
重九
作者：丘葵
朝代：宋

病馀惟有骨崚嶒，节物催人祇自惊。肩比寒山为独耸，心将秋水觉双清。正冠落帽俱儿戏，采菊囊萸不老成。寂寞空斋捲书坐，欲持杯酒为谁倾。
重游离相院
作者：丘葵
朝代：宋
体裁：七言律诗

三年挂搭此丛林，今日重来思转深。雨过残阳如月色，风来老树作潮音。青山历历留人住，白鹭悠悠契我心。日暮荒村苦无伴，虚廊曳杖自行吟。
重遊離相院
作者：丘葵
朝代：宋

三年掛搭此叢林，今日重來思轉深。
雨過殘陽如月色，風來老樹作潮音。
青山歷歷留人住，白鷺悠悠契我心。
日暮荒村苦無伴，虛廊曳杖自行吟。
金樱子
作者：丘葵
朝代：宋

采采金樱子，采之不盈筐。佻佻双角童，相携过前岗。采采金樱子，芒刺钩我衣。天寒衫袖薄，日暮将安归。
金樱子·其一
作者：丘葵
朝代：宋
体裁：五言绝句

采采金樱子，采之不盈筐。佻佻双角童，相携过前岗。
金樱子·其二
作者：丘葵
朝代：宋

采采金樱子，芒刺鈎我衣。
天寒衫袖薄，日暮将安归。
金樱子·其二
作者：丘葵
朝代：宋

采采金樱子，芒刺钩我衣。天寒衫袖薄，日暮将安归。
金櫻子·其一
作者：丘葵
朝代：宋

采采金櫻子，采之不盈筐。
佻佻雙角童，相携過前崗。
金櫻子·其二
作者：丘葵
朝代：宋

采采金櫻子，芒刺鈎我衣。
天寒衫袖薄，日暮將安歸。
釣魚
作者：丘葵
朝代：宋

釣魚如之何，亦惟釣與絲。
爲學如之何，亦惟行與知。
擇善必固執，誠意毋自欺。
博我復約我，至之而終之。
先民莫不然，予曷敢有虧。
但恐寒者至，莊敬以自持。
錢侯寺
作者：丘葵
朝代：宋

福唐錢氏子，爵命古諸侯。
老樹護靈鎮，神鴉迎客舟。
晨昏兩潮汐，尸祝幾春秋。
參佐憑風景，輕囂走不休。
钓鱼
作者：丘葵
朝代：宋

钓鱼如之何，亦惟钓与丝。为学如之何，亦惟行与知。择善必固执，诚意毋自欺。博我复约我，至之而终之。先民莫不然，予曷敢有亏。但恐寒者至，庄敬以自持。
钓鱼
作者：丘葵
朝代：宋

钓鱼如之何，亦惟钓与丝。
为学如之何，亦惟行与知。
择善必固执，诚意毋自欺。
博我復约我，至之而终之。
先民莫不然，予曷敢有亏。
但恐寒者至，庄敬以自持。
钱侯寺
作者：丘葵
朝代：宋
体裁：五言律诗

福唐钱氏子，爵命古诸侯。老树护灵镇，神鸦迎客舟。晨昏两潮汐，尸祝几春秋。参佐凭风景，轻嚣走不休。
門巷
作者：丘葵
朝代：宋

門巷蕭條絕市聲，吟肩終日聳崚嶒。
瘦如華表秋來鶴，貧似叢林旦過僧。
渴吻漫消茶一碗，枯腸不飽稻三升。
交遊豈是相違意，四十無聞自可憎。
閉戶
作者：丘葵
朝代：宋

自我來茲泮，閉戶交遊絕。
經生一二輩，長庚伴殘月。
芹藻自青青，誰與共採擷。
唯於潑潑處，見得源頭活。
閉戶
作者：丘葵
朝代：宋

芝蘭豈是爲人香，濁世紛紛貴自藏。
閉戶不求如意事，讀書自得養心方。
卓然有見如參倚，操則常存勿助忘。
但使天根常活潑，小園花卉亦相羊。
閒居
作者：丘葵
朝代：宋
体裁：五言律诗

树月纷纷白，溪流练练青。畦蔬先雨种，径草未春生。井近通邻汲，桥崩断客行。閒居寂无事，觞咏叙幽情。
閒居
作者：丘葵
朝代：宋

樹月紛紛白，溪流練練青。
畦蔬先雨種，徑草未春生。
井近通鄰汲，橋崩斷客行。
閒居寂無事，觴咏敘幽情。
门巷
作者：丘葵
朝代：宋
体裁：七言律诗

门巷萧条绝市声，吟肩终日耸崚嶒。瘦如华表秋来鹤，贫似丛林旦过僧。渴吻漫消茶一碗，枯肠不饱稻三升。交游岂是相违意，四十无闻自可憎。
闭户
作者：丘葵
朝代：宋
体裁：古风

自我来兹泮，闭户交游绝。经生一二辈，长庚伴残月。芹藻自青青，谁与共采撷。唯于泼泼处，见得源头活。
闭户
作者：丘葵
朝代：宋
体裁：七言律诗

芝兰岂是为人香，浊世纷纷贵自藏。闭户不求如意事，读书自得养心方。卓然有见如参倚，操则常存勿助忘。但使天根常活泼，小园花卉亦相羊。
闻吴丞图漳倅
作者：丘葵
朝代：宋

黄屋南巡去不回，乾坤举目是尘埃。风轻山鸟犹啼恨，露重园花亦溅哀。只影独看西日落，满城争喜北人来。先生莫为浮云动，忧国双眉皱未开。
闻吴丞图漳倅
作者：丘葵
朝代：宋

黄屋南巡去不回，干坤举目是尘埃。
风轻山鸟犹啼恨，露重园花亦溅哀。
隻影独看西日落，满城争喜北人来。
先生莫为浮云动，忧国双眉皱未开。
闻复卿欲访诗以促之
作者：丘葵
朝代：宋

五年不见复卿回，有客传言卿欲来。苔石生尘亲手扫，蓬门久闭令儿开。苍波摇月银成片，白鹭巢松雪作堆。料得城中无此景，速宜相就倒金罍。
闻復卿欲访诗以促之
作者：丘葵
朝代：宋

五年不见復卿回，有客传言卿欲来。
苔石生尘亲手扫，蓬门久闭令儿开。
苍波摇月银成片，白鹭巢松雪作堆。
料得城中无此景，速宜相就倒金樽。
雀
作者：丘葵
朝代：宋
体裁：古风

雀在在屋上，雀在在屋下。喧啾各有声，食息同晨夜。所以异者何，仁义非外假。云胡不自养，乃至为物化。嗟余虽老倦，亦少知取舍。凛然保厥衷，贵富直土苴。
雀
作者：丘葵
朝代：宋

雀在在屋上，雀在在屋下。
喧啾各有聲，食息同晨夜。
所以異者何，仁義非外假。
云胡不自養，乃至爲物化。
嗟余雖老倦，亦少知取舍。
凜然保厥衷，貴富直土苴。
離相院
作者：丘葵
朝代：宋

一夕僧留宿，翛然萬慮空。
草分仙掌綠，花發御袍紅。
白鳥松梢雪，玄談麈尾風。
因悲人世上，終日業塵中。
離相院暫憩
作者：丘葵
朝代：宋

一別已五載，重來得舊朋。
秋風多敗葉，童行半爲僧。
暫憩亦云好，長遊愧未能。
前山久相識，爲我碧崚嶒。
雨中宿章法院
作者：丘葵
朝代：宋
体裁：五言律诗

潇潇一江雨，凉气入山扉。离舍本不远，连朝亦忘归。紫荆成子落，黑蚁化蛾飞。看尽浮生事，终输破衲衣。
雨中宿章法院
作者：丘葵
朝代：宋

瀟瀟一江雨，凉氣入山扉。
離舍本不遠，連朝亦忘歸。
紫荆成子落，黑蟻化蛾飛。
看盡浮生事，終輸破衲衣。
雨后
作者：丘葵
朝代：宋

雨后溪虚有断云，绿阴拥出绛榴裙。
一枝强续春余景，数点初收水上纹。
今日高堂会宾客，去时此际避官军。
人生若得长无事，莫遣匆匆别袂分。
雨后
作者：丘葵
朝代：宋

雨后溪虚有断云，绿阴拥出绛榴裙。一枝强续春馀景，数点初收水上纹。今日高堂会宾客，去时此际避官军。人生若得长无事，莫遣匆匆别袂分。
雨后忆家
作者：丘葵
朝代：宋

客裏诗书债，人间骨肉情。
一春不相见，四月又还经。
梅雨年年事，田禽夜夜声。
直思到蒲节，方得侍亲庭。
雨后忆家
作者：丘葵
朝代：宋

客里诗书债，人间骨肉情。一春不相见，四月又还经。梅雨年年事，田禽夜夜声。直思到蒲节，方得侍亲庭。
雨后有便价寄所盘
作者：丘葵
朝代：宋
体裁：五言律诗

雨中正相忆，偶尔有来鸿。清况今何苦，新吟想渐工。近闻惠连病，似与长卿同。何日苍榕下，开筵水面红。
雨后闲步
作者：丘葵
朝代：宋

洗天风雨过，炎暑漠然收。
偶尔掩门去，因之入寺游。
农畦瓜蔓长，僧圃贝花稠。
自笑生涯拙，空余一髻秋。
雨后闲步
作者：丘葵
朝代：宋

洗天风雨过，炎暑漠然收。偶尔掩门去，因之入寺游。农畦瓜蔓长，僧圃贝花稠。自笑生涯拙，空馀一髻秋。
雨後
作者：丘葵
朝代：宋

雨後溪虛有斷雲，綠陰擁出絳榴裙。
一枝强續春餘景，數點初收水上紋。
今日高堂會賓客，去時此際避官軍。
人生若得長無事，莫遣匆匆別袂分。
雨後憶家
作者：丘葵
朝代：宋

客裏詩書債，人間骨肉情。
一春不相見，四月又還經。
梅雨年年事，田禽夜夜聲。
直思到蒲節，方得侍親庭。
雨後有便价寄所盤
作者：丘葵
朝代：宋

雨中正相憶，偶爾有來鴻。
清况今何苦，新吟想漸工。
近聞惠連病，似與長卿同。
何日蒼榕下，開筵水面紅。
雨後閑步
作者：丘葵
朝代：宋

洗天風雨過，炎暑漠然收。
偶爾掩門去，因之入寺遊。
農畦瓜蔓長，僧圃貝花稠。
自笑生涯拙，空餘一髻秋。
題可翁塔
作者：丘葵
朝代：宋

至人埋骨地，草木總皆玄。
未臘梅先覺，無風竹亦禪。
燈緣千載燄，名共四松傳。
舊日經行處，瓶盂常儼然。
題心泉所贈李白畫像
作者：丘葵
朝代：宋

太白仙人紫綺裘，千年遺像尚風流。
狂來踏月共吟詠，醉後呼天與唱酬。
唐室已無一抔土，潯陽今見幾回秋。
後身定是青霞老，何日分騎鯨背遊。
題楊子岩
作者：丘葵
朝代：宋

抗塵走俗令人憎，因覓桃源作此行。
畏日燒空時事惡，飛泉瀉石道心生。
青天盡處孤舟渺，好鳥鳴時萬壑清。
一老頭陀癯似鶴，殷勤煮水爨風鐺。
題章法山房
作者：丘葵
朝代：宋

四壁羲文卦，曾因學易居。
今來三十載，只有一空廬。
境寂含群動，窗明納太虛。
無人悟玄理，梅竹翠扶疏。
題竹西獨宿寮
作者：丘葵
朝代：宋

獨行不愧影，獨卧不愧衾。
樂哉抱吾獨，守此一片心。
此心寂不動，衆欲無由侵。
孔昭在潜伏，所貴惟一欽。
題誼上人石室
作者：丘葵
朝代：宋

接石爲巢瓦縫欹，家風惟有白雲知。
連筒遠取煎茶水，種竹先尋掛衲枝。
庵小偏涵新世界，山空不見舊亭池。
清宵一段西來意，林影參差月上時。
顔北城有約看梅徘徊花下
作者：丘葵
朝代：宋

千林共摇落，老樹獨蜿蜒。
玉立無人處，黄昏欲雪天。
臨風情脈脈，倚竹靜娟娟。
身世寒香裏，相看意已仙。
题可翁塔
作者：丘葵
朝代：宋
体裁：五言律诗

至人埋骨地，草木总皆玄。未腊梅先觉，无风竹亦禅。灯缘千载燄，名共四松传。旧日经行处，瓶盂常俨然。
题心泉所赠李白画像
作者：丘葵
朝代：宋
体裁：七言律诗

太白仙人紫绮裘，千年遗像尚风流。狂来踏月共吟咏，醉后呼天与唱酬。唐室已无一抔土，浔阳今见几回秋。后身定是青霞老，何日分骑鲸背游。
题杨子岩
作者：丘葵
朝代：宋
体裁：七言律诗

抗尘走俗令人憎，因觅桃源作此行。畏日烧空时事恶，飞泉泻石道心生。青天尽处孤舟渺，好鸟鸣时万壑清。一老头陀癯似鹤，殷勤煮水爨风铛。
题章法山房
作者：丘葵
朝代：宋
体裁：五言律诗

四壁羲文卦，曾因学易居。今来三十载，只有一空庐。境寂含群动，窗明纳太虚。无人悟玄理，梅竹翠扶疏。
题竹西独宿寮
作者：丘葵
朝代：宋
体裁：古风

独行不愧影，独卧不愧衾。乐哉抱吾独，守此一片心。此心寂不动，众欲无由侵。孔昭在潜伏，所贵惟一钦。
题谊上人石室
作者：丘葵
朝代：宋

接石为巢瓦缝攲，家风惟有白云知。连筒远取煎茶水，种竹先寻挂衲枝。庵小偏涵新世界，山空不见旧亭池。清宵一段西来意，林影参差月上时。
题谊上人石室
作者：丘葵
朝代：宋

接石为巢瓦缝欹，家风惟有白云知。
连筒远取煎茶水，种竹先寻挂衲枝。
庵小偏涵新世界，山空不见旧亭池。
清宵一段西来意，林影参差月上时。
颜北城有约看梅徘徊花下
作者：丘葵
朝代：宋

千林共摇落，老树独蜿蜒。
玉立无人处，黄昏欲雪天。
临风情脉脉，倚竹静娟娟。
身世寒香裏，相看意已仙。
颜北城有约看梅徘徊花下
作者：丘葵
朝代：宋

千林共摇落，老树独蜿蜒。玉立无人处，黄昏欲雪天。临风情脉脉，倚竹静娟娟。身世寒香里，相看意已仙。
風雨中與呂之壽讀文公詩傳
作者：丘葵
朝代：宋

冷冷葉上風，瑟瑟簷頭雨。
天分本無私，人性皆相似。
譬之入山林，斧斤隨所取。
姿年捨我去，初心日以負。
勗君歲寒心，保此棟梁具。
聖域廓悠悠，修途未容駐。
风雨中与吕之寿读文公诗传
作者：丘葵
朝代：宋
体裁：古风

冷冷叶上风，瑟瑟檐头雨。天分本无私，人性皆相似。譬之入山林，斧斤随所取。姿年舍我去，初心日以负。勖君岁寒心，保此栋梁具。圣域廓悠悠，修途未容驻。
養拙
作者：丘葵
朝代：宋

養拙干戈際，逃名山水邊。
疏泉妨蟻過，掃地愜牛眠。
竟日雲籠樹，何時雨洗天。
入門兒女聒，恨未斷塵緣。
養氣
作者：丘葵
朝代：宋

養氣須令四體充，饑寒不動是英雄。
常羞仲子徒三咽，稍似顔淵只屢空。
舉動未嘗爲物碍，精神若可與天通。
氤氳開闔無窮妙，祇在綿綿一息中。
養疴
作者：丘葵
朝代：宋

八尺空牀坐養疴，老來真是病維摩。
虛皇大道無爲爾，造物小兒如我何。
許大乾坤無處著，這些軀殻累人多。
何當飛入虛空裏，骨肉收歸土一窩。
鰲山閣
作者：丘葵
朝代：宋

閣上南薰聲作秋，俯看木末翠光浮。
倚窗忽見金雞落，滾出前溪一線流。
鰲山阁
作者：丘葵
朝代：宋

阁上南熏声作秋，俯看木末翠光浮。
倚窗忽见金鸡落，滚出前溪一线流。
鳌山阁
作者：丘葵
朝代：宋

阁上南薰声作秋，俯看木末翠光浮。倚窗忽见金鸡落，滚出前溪一线流。
麥秋和所盤休字韻
作者：丘葵
朝代：宋

片片桃花逐水流，三分春色二分休。
禁烟時節家家雨，種麥田園處處秋。
山際夕陽猶觳觫，林梢曉露忽軥輈。
客中物候催人老，那更分成兩地愁。
麦秋和所盘休字韵
作者：丘葵
朝代：宋
体裁：七言律诗

片片桃花逐水流，三分春色二分休。禁烟时节家家雨，种麦田园处处秋。山际夕阳犹觳觫，林梢晓露忽軥辀。客中物候催人老，那更分成两地愁。
龍湖歸
作者：丘葵
朝代：宋

策蹇下平崗，掛帆渡安流。
平生不行險，間道旋故丘。
高堂有鶴髮，安敢事遠遊。
負米雖不多，過冬亦稍優。
所愧無甘旨，一飽良易謀。
兢兢保遺體，無遺慈顔憂。
讀書茅簷下，庶幾少愆尤。
龍湖觀人釣魚
作者：丘葵
朝代：宋

野客雙蓬鬢，溪童一釣竿。
得魚何與我，對境自成歡。
日暮欲歸去，支筇更一看。
淡紅千草燭，濃綠萬花盤。
龍湖道中
作者：丘葵
朝代：宋

冬行緣底意，倚杖陟高岡。
日色带霜淡，風聲過海狂。
林鴉山外黑，野菜麥中黄。
臘月明朝是，棲棲尚異鄉。
龙湖归
作者：丘葵
朝代：宋

策蹇下平岗，挂帆渡安流。平生不行险，间道旋故丘。高堂有鹤发，安敢事远游。负米虽不多，过冬亦稍优。所愧无甘旨，一饱良易谋。兢兢保遗体，无遗慈颜忧。读书茅檐下，庶几少愆尤。
龙湖归
作者：丘葵
朝代：宋

策蹇下平岗，挂帆渡安流。
平生不行险，间道旋故丘。
高堂有鹤髮，安敢事远游。
负米虽不多，过冬亦稍优。
所愧无甘旨，一饱良易谋。
兢兢保遗体，无遗慈颜忧。
读书茅檐下，庶几少愆尤。
龙湖观人钓鱼
作者：丘葵
朝代：宋
体裁：五言律诗

野客双蓬鬓，溪童一钓竿。得鱼何与我，对境自成欢。日暮欲归去，支筇更一看。淡红千草烛，浓绿万花盘。
龙湖道中
作者：丘葵
朝代：宋
体裁：五言律诗

冬行缘底意，倚杖陟高冈。日色带霜淡，风声过海狂。林鸦山外黑，野菜麦中黄。腊月明朝是，栖栖尚异乡。
送僧归护国寺
作者：丘雍
朝代：宋

萧昂瞩余辉，尧天命赐衣。
石房云外启，金锡日边归。
草腐萤光散，星中暑气微。
抽簪期晚岁，相许扣禅扉。
送僧归护国寺
作者：丘雍
朝代：宋

萧昂瞩馀辉，尧天命赐衣。石房云外启，金锡日边归。草腐萤光散，星中暑气微。抽簪期晚岁，相许扣禅扉。
送僧歸護國寺
作者：丘雍
朝代：宋

蕭昂矚餘輝，堯天命賜衣。
石房雲外啟，金錫日邊歸。
草腐螢光散，星中暑氣微。
抽簪期晚歲，相許扣禪扉。
吊琼花
作者：丘静山
朝代：宋

仙种花移上苑难，紫琼谁复对花弹。玉魂不返东风老，二十四桥明月寒。
客鄞江
作者：丘静山
朝代：宋
体裁：古风

山寒无美色，风物更凄凉。天地忽岁穷，弟兄皆异乡。酒醒衣絮薄，月死夜更长。闻有家书□，敲门唤隔房。
弔琼花
作者：丘静山
朝代：宋

仙种花移上苑难，紫琼谁復对花弹。
玉魂不返东风老，二十四桥明月寒。
客鄞江
作者：丘靜山
朝代：宋

山寒無美色，風物更凄凉。
天地忽歲窮，弟兄皆異鄉。
酒醒衣絮薄，月死夜更長。
聞有家書□，敲門喚隔房。
弔瓊花
作者：丘靜山
朝代：宋

仙種花移上苑難，紫瓊誰復對花彈。
玉魂不返東風老，二十四橋明月寒。
百字令·戴平轩新居，子侄新婚
作者：东冈
朝代：宋
体裁：词

排云拓月，向天上移下，神仙华屋。画栋飞檐千万落，黼黼城南乔木。出谷莺迁，趋庭燕尔，袍绾登科绿。嫦娥分付，广寒今夜花烛。遥想高越于门，烂盈百辆，夹道争车毂。春满剡溪溪上路，一任瑶华飞六。舆奉潘慈，楼高华萼，坐享齐眉福。庭槐列戟，公侯衮衮相属。
百字令（戴平轩新居，子侄新婚）
作者：东冈
朝代：宋

排云拓月，向天上移下，神仙花屋。画栋飞檐千万落，黼黼城南乔木。出谷莺迁，趋庭燕尔，袍绾登科绿。嫦娥分付，广寒今夜花烛。
遥想高越于门，烂盈百辆，夹道争车毂。春满剡溪溪上路，一任瑶华飞六。舆奉潘慈，楼高华萼，坐享齐眉福。庭槐列戟，公侯衮衮相属。
春日田园杂兴
作者：东必曾
朝代：宋

噀绿郊原春事深，治生幽趣豁尘襟。
声声禽语耕人意，种种花开老圃心。
桑叶渐舒梯欲整，麦苗暗长路难寻。
日长虽有荷鉏倦，薄暮归来常醉吟。
春日田园杂兴
作者：东必曾
朝代：宋

噀绿郊原春事深，治生幽趣豁尘襟。声声禽语耕人意，种种花开老圃心。桑叶渐舒梯欲整，麦苗暗长路难寻。日长虽有荷锄倦，薄暮归来常醉吟。
众乐亭
作者：东方某
朝代：宋

重寻佳景冠南州，天与邦人作胜游。
百尺台成偏得月，四时花放不知秋。
当轩迭嶂高还下，傍槛长溪咽復流。
只道史君能共乐，有谁能会史君忧。
春日田园杂兴
作者：东湖散人
朝代：宋
体裁：七言律诗

物色天成画不如，东风又到野人庐。蜜蜂辛苦供常课，科斗纵横学古书。小雨杏花村问酒，澹烟杨柳巷巾车。汀洲水暖芦芽长，更买扁舟伴老渔。
客临安怀旧都
作者：东都故老
朝代：宋
体裁：七言绝句

曾见宜秋辇路门，大书黄榜许游行。汉家宽大风流在，老去西湖乐太平。
句
作者：严中和
朝代：宋

树影踏不碎，花香嗅却无。寺老柳遮塔，雨多春碍船。涧水活不冻，山枫老自灵。画扇题诗鸾背湿，铜彝煎脑鸭心香。
句·其一
作者：严中和
朝代：宋

树影踏不碎，花香嗅却无。
句·其三
作者：严中和
朝代：宋

涧水活不冻，山枫老自灵。
句·其二
作者：严中和
朝代：宋

寺老柳遮塔，雨多春碍船。
句·其四
作者：严中和
朝代：宋

画扇题诗鸾背湿，铜彝煎脑鸭心香。
月夜看桂
作者：严中和
朝代：宋
体裁：七言绝句

玉杵声中舞素娥，西风叶叶自婆娑。一天清气无人管，惟有山楼树影多。
诗三首
作者：严中和
朝代：宋

山中道人不裹巾，一片石床生绿鳞。昨夜瓦瓶冰冻破，梅花无水自精神。梅天雨气入帘栊，衣润频添柏火烘。四月江南无矮树，人家都在绿阴中。一声杜宇三更后，向晓绿阴连碧苔。却恨楼高春数尺，柳绵飞不上窗来。
诗三首·其一
作者：严中和
朝代：宋
体裁：七言绝句

山中道人不裹巾，一片石床生绿鳞。昨夜瓦瓶冰冻破，梅花无水自精神。
诗三首·其三
作者：严中和
朝代：宋
体裁：七言绝句

一声杜宇三更后，向晓绿阴连碧苔。却恨楼高春数尺，柳绵飞不上窗来。
诗三首·其二
作者：严中和
朝代：宋
体裁：七言绝句

梅天雨气入帘栊，衣润频添柏火烘。四月江南无矮树，人家都在绿阴中。
一落索（春怀）
作者：严仁
朝代：宋
体裁：词

清晓莺啼红树。又一双飞去。日高花气扑人来，独自价、伤春无绪。别后暗宽金缕。倩谁传语。一春不忍上高楼，为怕见、分携处。
南柯子
作者：严仁
朝代：宋

柳陌通云径，琼梳启翠楼。桃花纸薄渍水油。记得年时诗句、为君留。
晓绿千层出，春红一半休。门前溪水泛花流。流到西州犹是、故家愁。
南柯子·南歌子·柳陌通云径
作者：严仁
朝代：宋
体裁：词

柳陌通云径，琼梳启翠楼。桃花纸薄渍冰油。记得年时诗句、为君留。晓绿千层出，春红一半休。门前溪水泛花流。流到西州犹是、故家愁。
塞下曲
作者：严仁
朝代：宋
体裁：七言绝句

漠漠孤城落照间，黄榆白苇满关山。千枝羌笛连云起，知是胡儿牧马还。
多丽
作者：严仁
朝代：宋
体裁：词

最无端，官楼画角轻软。一声来、深闺深处，把人好梦惊回。许多愁、尽教奴受，些个事、未必君知。泪滴兰衾，寒生珠幌，翠云撩乱枕频欹。窗儿上、几条残月，斜玉界罗帷。更堪听，霜摧败叶，静扣朱扉。
念别离、千里万里，问何日是归期。关情处、鱼来雁往，断肠是、兔走鸟飞。美景良辰，赏心乐事，风流孤负缕金衣。谩赢得、花颜玉骨，瘦损为相思。归须早，刘郎双鬓，莫遣成丝。
多丽·记恨
作者：严仁
朝代：宋
体裁：词

最无端，官楼画角轻吹。一声来、深闺深处，把人好梦惊回。许多愁、尽教奴受，些个事、未必君知。泪滴兰衾，寒生珠幌，翠云撩乱枕频攲。窗儿上、几条残月，斜玉界罗帷。更堪听，霜摧败叶，静扣朱扉。念别离、千里万里，问何日是归期。关情处、鱼来雁往，断肠是、兔走乌飞。美景良辰，赏心乐事，风流孤负缕金衣。谩赢得、花颜玉骨，瘦损为相思。归须早，刘郎双鬓，莫遣成丝。
多丽·记恨
作者：严仁
朝代：宋
体裁：词

最无端，官楼画角轻吹。一声来、深闺深处，把人好梦惊回。许多愁、尽教奴受，些个事、未必君知。泪滴兰衾，寒生珠幌，翠云撩乱枕频敧。窗儿上、几条残月，斜玉界罗帷。更堪听，霜摧败叶，静扣朱扉。念别离、千里万里，问何日是归期。关情处、鱼来雁往，断肠是、兔走乌飞。美景良辰，赏心乐事，风流孤负缕金衣。谩赢得、花颜玉骨，瘦损为相思。归须早，刘郎双鬓，莫遣成丝。
好事近（舟行）
作者：严仁
朝代：宋
体裁：词

晓色未分明，敲动月边鼍鼓。卯酒一杯径醉，又别君南浦。春江如席照晴空，大舶夹双橹。肠断斜阳渡口，正落红如雨。
婆罗门引·花明柳暗
作者：严仁
朝代：宋
体裁：词

花明柳暗，一天春色绕朱楼。断鸿声唤人愁。欲问归鸿何处，身世自悠悠。正东风留滞，楚尾吴头。追思旧游。叹双鬓、飒惊秋。可惜等闲孤了，酒令花筹。断弦难续，谩题诗、分付水东流。流不到、蓬岛瀛洲。
婆罗门引（春情）
作者：严仁
朝代：宋
体裁：词

花明柳暗，一天春色绕朱楼。断鸿声唤人愁。欲问归鸿何处，身世自悠悠。正东风留滞，楚尾吴头。追思旧游。叹双鬓、飒惊秋。可惜等间孤了，酒令花筹。断弦难续，谩题诗、分付水东流。流不到、蓬岛瀛洲。
平远楼
作者：严仁
朝代：宋
体裁：七言绝句

湘中病客思归日，城上高楼独倚时。半树夕阳鸦集早，一江秋色雁来迟。
归朝欢 其三 别忆
作者：严仁
朝代：宋

朱户绿窗深窈窕。闪闪华旗红干小。相逢斜柳绊轻舟，渚香不断蘋花老。西风吹梦草。题诗未了还惊觉。独伤心，凄凉故馆，月过西楼悄。楼外斜河低浸斗。夜已如何夜将晓。心期欲寄赤鳞鱼，秋云不动秋江渺。相思千里道。多情直被无情恼。玉台前，请君试看，华发添多少。
归朝欢·云表金茎珠璀璨
作者：严仁
朝代：宋
体裁：词

云表金茎珠璀璨。当日投怀惊玉燕。文章议论压西廱，风流姓字翔东观。紫皇嗟见晚。祥麟五色留金殿。大江西，铜章墨绶，暂尔烦君绾。十二金钗扶玉盏。锦瑟摐摐随急管。兽炉烟动彩云高，秋声拍碎红牙板。趣君归翰苑。莱衣焕烂潘舆稳。任方瞳，从今看到，弱水波清浅。
归朝欢·五月人间挥汗雨
作者：严仁
朝代：宋
体裁：词

五月人间挥汗雨。离恨一襟何处去。双溪楼下碧千寻，双溪楼上匏尊举。晚凉生绿树。渔灯几点依洲渚。莫狂歌，潭空月净，惨惨瘦蛟舞。变化往来无定所。求剑刻舟应笑汝。只今谁是晋司空，斗牛奕奕红光吐。我来空吊古，与君同记凭阑语。问沧波，乘槎此去，流到天河否。
归朝欢（别忆）
作者：严仁
朝代：宋
体裁：词

朱户绿窗深窈窕。闪闪华旗红干小。相逢斜柳绊轻舟，渚香不断苹花老。西风吹梦草。题诗未了还惊觉。独伤心，凄凉故馆，月过西楼悄。
楼外斜河低浸斗。夜已如何夜将晓。心期欲寄赤鳞鱼，秋云不动秋江渺。相思千里道。多情直被无情恼。玉台前，请君试看，华发添多少。
木兰花
作者：严仁
朝代：宋
体裁：词

春风只在园西畔，荠菜花繁胡蝶乱。冰池晴绿照还空，香径落红吹已断。
意长翻恨游丝短，尽日相思罗带缓。宝奁如月不欺人，明日归来君试看。
木兰花慢·社日有怀
作者：严仁
朝代：宋
体裁：词

东风吹雾雨，更吹起、裌衣寒。正莽莽丛林，潭潭伐鼓，郁郁焚兰。阑干曲、多少意，看青烟如篆绕溪湾。桑柘绿阴犹薄，杏桃红雨初翻。飞花片片走潺湲。问何日西还。叹扰扰人生，纷纷离合，渺渺悲欢。想云軿、何处也，对芳时、应只在人间。惆怅回纹锦字，断肠斜日云山。
木兰花慢（社日有怀）
作者：严仁
朝代：宋
体裁：词

东风吹雾雨，更吹起、夹衣寒。正莽莽丛林，潭潭伐鼓，郁郁焚兰。阑干曲、多少意，看青烟如篆绕溪湾。桑柘绿阴犹薄，杏桃红雨初翻。
飞花片片走潺湲。问何日西还。叹扰扰人生，纷纷离合，渺渺悲欢。想云軿、何处也，对芳时、应只在人间。惆怅回纹锦字，断肠斜日云山。
水调歌头·惨淡望京阙
作者：严仁
朝代：宋
体裁：词

惨淡望京阙，慷慨梦天山。引杯中夜看剑，壮气刷幽燕。鼍鼓满天催曙，画角连云啸月，吹断戍瓶烟。犀角赤兔马，虎帐绿熊毡。仗汉节，伸大义，伐可汗。青冥更下斧钺，赤子要君安。铁骑千群观猎，宫样十眉环座，礕礰听鸣弦。莫厌兜鍪冷，归去又貂蝉。
水调歌头（上韵州方检详，时有节制之命）
作者：严仁
朝代：宋

惨淡望京阙，慷慨梦天山。引杯中夜看剑，壮气刷幽燕。鼍鼓满天催曙，画角连云啸月，吹断戍瓶烟。犀角赤兔马，虎帐绿熊毡。
仗汉节，伸大义，伐可汗。青冥更下斧钺，赤子要君安。铁骑千君观猎，宫样十眉环座，礕礰听鸣弦。莫厌兜鍪冷，归去又貂蝉。
水龙吟 其一 题连州翼然亭呈欧守
作者：严仁
朝代：宋

翼然新榜高亭，翰林铁画燕公手。滁阳盛事，何人重继，湟川太守。太守谓谁，文章的派，醉翁贤胄。对千峰削翠，双溪注玉，端不减、琅琊秀。坐啸清香画戟，听丁丁、滴花晴漏。棠阴昼寂，细赓宾客，竹枝杨柳。只恐明朝，绨封趣觐，未容借寇。尽江山识赏，盐梅事业，焕青毡旧。
水龙吟 其三 题盱江伟观
作者：严仁
朝代：宋
体裁：词

城头杰观峥嵘，重栏下瞰苍龙脊。镂珉盘础，雕檀竦楶，玲珑金碧。华子冈头，麻源谷口，神仙窟宅。道至今清夜，月明风冷，常隐隐、闻笙笛。翠壁烟霞缥缈，更寒泉、飞空千尺。数峰江上，孤舟天际，夕阳红湿。抖擞征尘，浩然长啸，跨青鸾翼。向凤岗西望，遥酾斗酒，酹文章伯。
水龙吟 其二 题天风海涛呈潘料院
作者：严仁
朝代：宋

飙车飞上蓬莱，不须更跨琴高鲤。砉然长啸，天风澒洞，云涛无际。我欲乘桴，从兹浮海，约任公子。办虹竿千丈，犗钩五十，亲点对、连鳌饵。谁榜佳名空翠。紫阳仙、去骑箕尾。银钩铁画，龙拿凤翥，留人间世。更忆东山，哀筝一曲，洒沾襟泪。到而今，幸有高亭遗爱，寓甘棠意。
水龙吟·翼然新榜高亭
作者：严仁
朝代：宋
体裁：词

翼然新榜高亭，翰林铁画燕公手。
滁阳盛事，何人重继，湟川太守。
太守谓谁，文章的派，醉翁贤胃。
对千峰削翠，双溪注玉，端不减、琅琊秀。
坐啸清香画戟，听丁丁、滴花晴漏。
棠阴昼寂，细赓宾客，竹枝杨柳。
只恐明朝，绨封趣觐，未容借寇。
尽江山识赏，盐梅事业，焕青毡旧。
水龙吟·飚车飞上蓬莱
作者：严仁
朝代：宋
体裁：词

飚车飞上蓬莱，不须更跨琴高鲤。
砉然长啸，天风澒洞，云涛无际。
我欲乘桴，从兹浮海，约任公子。
办虹竿千丈，犗钩五十，亲点对、连鳌饵。
谁榜佳名空翠。
紫阳仙、去骑箕尾。
银钩铁画，龙拿凤翥，留人间世。
更忆东山，哀筝一曲，洒沾襟泪。
到而今，幸有高亭遗爱，寓甘棠意。
水龙吟（题天风海涛呈潘料院）
作者：严仁
朝代：宋

飚车飞上蓬莱，不须更跨琴高鲤。砉然长啸，天风澒洞，云涛无际。我欲乘桴，从兹浮海，约任公子。办虹竿千丈，犗钩五十亲点对连鳌饵。
谁榜佳名空翠。紫阳仙、去骑箕尾。银钩铁画，龙怒凤翥，留人间世。更忆东山，哀筝一曲，洒沾襟泪。到而今，幸有高亭遗爱，寓甘棠意。
水龙吟（题盱江伟观）
作者：严仁
朝代：宋
体裁：词

城头杰观峥嵘，重阑下瞰苍龙脊。镂珉盘础，雕檀竦楶，玲珑金碧。华子冈头，麻源谷口，神仙窟宅。道至今清夜，月明风冷，常隐隐、闻笙笛。翠壁烟霞缥缈，更寒泉、飞空千尺。数峰江上，孤舟天际，夕阳红湿。抖擞征尘，浩然长啸，跨青鸾翼。向凤岗西望，遥酾斗酒，酹文章伯。
水龙吟（题连州翼然亭呈欧守）
作者：严仁
朝代：宋

翼然新榜高亭，翰林铁画燕公手。滁阳盛事，何人重继，湟川太守。太守谓谁，文章的派，醉翁贤胄。对千峰削翠，双溪注玉，端不减、琅琊秀。
坐啸清香画戟，听丁丁、滴花晴漏。棠阴画寂，细赓赓客，竹枝杨柳。只恐明朝，绨封趣观，未容借冠。尽江山识赏，盐梅事业，焕青颤旧。
湘南
作者：严仁
朝代：宋
体裁：七言绝句

斑竹萧萧水驿孤，落花吹雨赤沙湖。春风二月湘南路，何处青山无鹧鸪。
玉楼春·春风只在园西畔
作者：严仁
朝代：宋
体裁：词

春风只在园西畔。荠菜花繁胡蝶乱。冰池晴绿照还空，香径落红吹已断。意长翻恨游丝短。尽日相思罗带缓。宝奁明月不欺人，明日归来君试看。
菩萨蛮·征鸿点破空云碧
作者：严仁
朝代：宋
体裁：词

征鸿点破空云碧。丹霞染出新秋色。返照落平洲。半江红锦流。风清渔笛晚。寸寸愁肠断。寄语笛休横。只消三两声。
蝶恋花·杰阁青红天半倚
作者：严仁
朝代：宋
体裁：词

杰阁青红天半倚。万里归舟，更近阑干舣。木落山寒凫雁起。一声渔笛沧洲尾。千古文章黄太史。扪虱高风，长照冰壶里。何以荐君秋菊蕊。癯瓢为酌西江水。
蝶恋花（快阁）
作者：严仁
朝代：宋

杰阁青红天半倚。万里归舟，更近阑干舣。木落山寒凫雁起。一声渔笛沧洲尾。
千古文章黄太史。虱虱高风，长照冰壶里。何以荐君秋菊蕊。癯瓢为酌西江水。
蝶恋花（春情）
作者：严仁
朝代：宋
体裁：词

院静日长花气暖。一簇娇红，得见春深浅。风送生香来近远。笑声只在秋千畔。目力未穷肠已断。一寸芳心，更逐游丝乱。朱户对开帘卷半。日斜江上春风晚。
诉衷情（章贡别怀）
作者：严仁
朝代：宋
体裁：词

一声水调解兰舟。人间无此愁。无情江水东流去，与我泪争流。人已远，更回头。苦凝眸。断魂何处，梅花岸曲，小小红楼。
贺新郎
作者：严仁
朝代：宋

寄一曲歌，睹物怀人，想见临风激烈也
兰芷湘东国。正愁予、一江红叶，水程孤驿。欲写潇湘无限意，那得如椽彩笔。但满眼、西风萧瑟。我所思兮何处所，在镡津、津上沧湾侧。谁氏子，阆风客。阆风仙客才无敌。赋悲秋、抑扬顿挫，流离沈郁。百赋千诗朝复暮，解道波涛春力。忆共尔、乘槎吹笛。八表神游吾梦见，涉洞庭、青草烟波隔。空怅望、楚天碧。
贺新郎 其二 清浪轩送春
作者：严仁
朝代：宋
体裁：词

碧浪摇春渚。浸虚檐、蒲萄滉漾，翠绡掀舞。委曲经过台下路，载取落花东去。问花亦、漂流良苦。花不能言应有恨，恨十分、都被春风误。同此恨，有飞絮。人生聚散元无据。尽凭阑、一尊相对，蘋洲春暮。嫉色冲冲空怅望，泪尽世间儿女。君不见、千金求赋。飞燕婕妤今何在，看黏云、江影伤千古。流不去，断魂处。
贺新郎·兰芷湘东国
作者：严仁
朝代：宋
体裁：词

兰芷湘东国。
正愁予、一江红叶，水程孤驿。
欲写潇湘无限意，那得如椽彩笔。
但满眼、西风萧瑟。
我所思兮何处所，在镡津、津上沧湾侧。
谁氏子，阆风客。
阆风仙客才无敌。
赋悲秋、抑扬顿挫，流篱沈郁。
百赋千诗朝复暮，解道波涛春力。
忆共尔、乘槎吹笛。
八表神游吾梦见，渺洞庭、青草烟波隔。
空怅望，楚天碧。
贺新郎·其一
作者：严仁
朝代：宋
体裁：词

兰芷湘东国。正愁予、一江红叶，水程孤驿。欲写潇湘无限意，那得如椽彩笔。但满眼、西风萧瑟。我所思兮何处所，在镡津、津上沧湾侧。谁氏子，阆风客。阆风仙客才无敌。赋悲秋、抑扬顿挫，流离沈郁。百赋千诗朝复暮，解道波涛春力。忆共尔、乘槎吹笛。八表神游吾梦见，渺洞庭、青草烟波隔。空怅望，楚天碧。
贺新郎·碧浪摇春渚
作者：严仁
朝代：宋
体裁：词

碧浪摇春渚。浸虚檐、蒲萄滉漾，翠绡掀舞。委曲经过台下路，载取落花东去。问花亦、漂流良苦。花不能言应有恨，恨十分、都被春风误。同此恨，有飞絮。人生聚散元无据。尽凭阑、一尊相对，苹州春暮。嫉色冲冲空怅望，泪尽世间儿女。君不见、千金求赋。飞燕婕妤今何在，看黏云、江影伤千古。流不去，断魂处。
贺新郎·说到城南杜
作者：严仁
朝代：宋
体裁：词

说到城南杜。尽风流、至今人号，去天尺五。家世联翩苍玉佩，自有文章机杼。看鸾凤、九霄轩翥。文阵堂堂新得隽，正少年、壮气虹霓吐。拈彩笔，月城去。出关相送梅千树。雪连空、马蹄特特，晓寒人度。帝里春浓花似海，催入明光奏赋。须快展、亨衢阔步。随世功名真漫浪，要平生、所学期无负。须记得，别时语。
贺新郎（清浪轩送春）
作者：严仁
朝代：宋

碧浪摇春渚。浸虚檐、蒲萄滉漾，翠绡掀舞。委曲经过台下路，载取落花东去。问花亦、漂流良苦。花不能言应有恨，恨十分、都被春风误。同此恨，有飞絮。
人生聚散元无据。尽凭阑、一尊相对，苹州春暮。嫉色冲冲空怅望，泪尽世间儿女。君不见、千金求赋。飞燕婕妤今何在，看粘云、江影伤千古。流不云，断魂处。
贺新郎（送杜子野赴省）
作者：严仁
朝代：宋

说到城南杜。尽风流、至今人号，去天尺五。家世联翩苍玉佩，自有文章机杼。看鸾凤、九霄轩翥。文阵堂堂新得隽，正少年、壮气虹霓吐。拈彩笔，月城去。
出关相送梅千树。雪连空、马蹄特特，晓寒人度。帝里春浓花似海，催人明光奏赋。须快展、亨衢阔步。随世功名真漫浪，要平生、所学期无负。须记得，别时语。
醉桃源·春景
作者：严仁
朝代：宋
体裁：诗

拍堤春水蘸垂杨，水流花片香。弄花噆柳小鸳鸯，一双随一双。帘半卷，露新妆，春衫是柳黄。倚阑看处背斜阳，风流暗断肠。
醉桃源·春景
作者：严仁
朝代：宋
体裁：词

拍堤春水蘸垂杨，水流花片香。弄花噆柳小鸳鸯，一双随一双。帘半捲，露新妆，春衫是柳黄。倚阑看处背斜阳，风流暗断肠。
醉桃源·阮郎归·拍堤春水蘸垂杨
作者：严仁
朝代：宋
体裁：词

拍堤春水蘸垂杨。
水流花片香。
弄花喈柳小鸳鸯。
一双随一双。
帘半卷，露新妆。
春衫是柳黄。
倚阑看处背斜阳。
风流暗断肠。
闻雁
作者：严仁
朝代：宋
体裁：七言绝句

西风吹梦楚江秋，雁正来时妾正愁。怕有帛书天外至，画眉未了急登楼。
阮郎归·春思
作者：严仁
朝代：宋
体裁：词

鳃花轻拂紫绵香。琼杯初暖妆。贪凭彫槛看鸳鸯。无心上绣床。风絮乱，恣轻狂。恼人依旧忙。梦随残雨下高唐。悠悠春梦长。
阮郎归·春思
作者：严仁
朝代：宋

鳃花轻拂紫绵香。琼杯初暖妆。贪凭雕槛看鸳鸯。无心上绣床。风絮乱，恣轻狂。恼人依旧忙。梦随残雨下高唐。悠悠春梦长。
阮郎归（春思）
作者：严仁
朝代：宋
体裁：词

鳃花轻拂紫绵香。琼杯初暖妆。贪凭雕槛看鸳鸯。无心上绣床。
风絮乱。恣轻狂。恼人依旧忙。梦随残雨下高唐。悠悠春梦长。
鹧鸪天
作者：严仁
朝代：宋
体裁：词

公子诗成著锦袍。
王家桃叶旧妖娆。
檀槽摐急斜金雁，彩袖翩跹□翠翘。
沈水过，懒重烧。
十分浓醉十分娇。
复罗帐里春寒少，只恐香酥拍渐消。
鹧鸪天 其七 闺情
作者：严仁
朝代：宋

公子诗成著锦袍。王家桃叶旧妖娆。檀槽摐急斜金雁，彩袖翩跹亸翠翘。沈水过，懒重烧。十分浓醉十分娇。复罗帐里春寒少，只恐香酥拍渐消。
鹧鸪天 其七 闺情
作者：严仁
朝代：宋
体裁：词

公子诗成著锦袍。王家桃叶旧妖娆。檀槽摐急斜金雁，綵袖翩跹亸翠翘。沈水过，懒重烧。十分浓醉十分娇。复罗帐里春寒少，只恐香酥拍渐消。
鹧鸪天 其六 闺情
作者：严仁
朝代：宋

高杏酣酣出短墙。垂杨袅袅蘸池塘。文鸳藉草眠春昼，金鲫吹波弄夕阳。闲倚镜，理明妆。自翻银叶炷衙香。鸣鞭已过青楼曲，不是刘郎定阮郎。公子诗成著锦袍。王家桃叶旧妖娆。檀槽摐急斜金雁，彩袖翩跹亸翠翘。沈水过，懒重烧。十分浓醉十分娇。复罗帐里春寒少，只恐香酥拍渐消。
鹧鸪天·公子诗成着锦袍
作者：严仁
朝代：宋

公子诗成着锦袍。
王家桃叶旧妖娆。
檀槽摐急斜金雁，彩袖翩跹□翠翘。
沈水过，懒重烧。
十分浓醉十分娇。
复罗帐里春寒少，只恐香酥拍渐消。
鹧鸪天·公子诗成著锦袍
作者：严仁
朝代：宋

公子诗成著锦袍。王家桃叶旧妖娆。檀槽摐急斜金雁，彩袖翩跹？翠翘。沈水过，懒重烧。十分浓醉十分娇。复罗帐里春寒少，只恐香酥拍渐消。
鹧鸪天·惜别
作者：严仁
朝代：宋
体裁：词

一曲危弦断客肠。津桥捩柂转牙樯。江心云带蒲帆重，楼上风吹粉泪香。瑶草碧，柳芽黄。载将离恨过潇湘。请君看取东流水，方识人间别意长。
鹧鸪天·病去那知春事深
作者：严仁
朝代：宋
体裁：词

病去那知春事深。流莺唤起惜春心。桐舒碧叶悭三寸，柳引金丝可一寻。怜绣阁，对云岑。苦无多力懒登临。翠罗衫底寒犹在，弱骨难支瘦不禁。
鹧鸪天·行尽春山春事空
作者：严仁
朝代：宋
体裁：词

行尽春山春事空。别愁离恨满江东。三更鼓润官楼雨，五夜灯残客舍风。寒淡淡，晓胧胧。黄鸡催断丑时钟。紫骝嚼勒金衔响，冲破飞花一道红。
鹧鸪天·高杏酣酣出短墙
作者：严仁
朝代：宋
体裁：词

高杏酣酣出短墙。垂杨袅袅蘸池塘。文鸳藉草眠春昼，金鲫吹波弄夕阳。闲倚镜，理明妆。自翻银叶炷衙香。鸣鞭已过青楼曲，不是刘郎定阮郎。
鹧鸪天（别意）
作者：严仁
朝代：宋

行尽春山春事空。别愁离恨满江东。三更鼓润官楼雨，五夜灯残客舍风。
寒淡淡，晓胧胧。黄鸡催断丑时钟。紫骝嚼勒金衔响，卫破飞花一道红。
鹧鸪天（怨别）
作者：严仁
朝代：宋
体裁：词

一径萧条落叶深。离肠凄断月明砧。征鸿送恨连云起，促织惊秋傍砌吟。风悄悄，夜沈沈。鸳机坐冷晓霜侵。挑成锦字心相向，未必君心似妾心。
鹧鸪天（闺思）
作者：严仁
朝代：宋
体裁：词

多病春来事事慵。偶因扑蝶到庭中。落红万叠花经雨，斜碧千条柳因风。深院宇，小帘栊。几年离别恰相逢。擎觞未饮心先醉，为有春愁似酒浓。
梅
作者：严参
朝代：宋
体裁：五言绝句

何年流水恨，昨夜小桥春。纵有相逢地，都无可寄人。
沁园春·曰归去来
作者：严参
朝代：宋
体裁：词

曰归去来，归去来兮，吾将安归。但有东篱菊，有西园桂，有南溪月，有北山薇。蜂则有房，鱼还有穴，蚁有楼台兽有依。吾应有、云中旧隐，竹里柴扉。人间征路熹微。看处处丹枫白露晞。况寒原衰草，牛羊来下，淡烟秋水，鲈鳜初肥。自笑平生，颓然骨相，只合持竿坐钓矶。都休也，对西风无语，落日斜晖。
沁园春·竹焉美哉
作者：严参
朝代：宋
体裁：词

竹焉美哉，爱竹者谁，曰君子欤。向佳山水处，筑宫一亩，好风烟里，种玉千馀。朝引轻霏，夕延凉月，此外尘埃一点无。须知道，有乐其乐者，吾爱吾庐。竹之清也何如。应料得诗人清矣乎。况满庭秀色，对拈彩笔，半窗凉影，伴读残书。休说龙吟，莫言凤啸，且道高标谁胜渠。君试看，正绕坡云气，似渭川图。
沁园春（自适）
作者：严参
朝代：宋

曰归去来，归去来兮，吾将安归。但有东篱菊，有西园桂，有南溪月，有北山薇。蜂则有房，鱼还有穴，蚁有楼台兽有依。吾应有、云中旧隐，竹里柴扉。
人间征路熹微。看处处丹枫白露唏。况寒原衰草，牛羊来下，淡烟秋水，鲈鳜初肥。自笑平生，颓然骨相，只合持竿坐钓矶。都休也，对西风无语，落日斜晖。
看雪
作者：严参
朝代：宋
体裁：五言绝句

天远正难穷，楼高不堪倚。醉梦入江南，杨花数千里。
落梅
作者：严参
朝代：宋

园花皆手植，梅萼独禁寒。
色与香无价，飞和雪作团。
数枝横翠竹，一夜遶朱栏。
不惜吟边苦，收将句裏看。
游洞霄
作者：严嘉
朝代：宋
体裁：古风

帝子吹箫上瑶阙，灵妃跨凤音尘绝。行云山水迹依然，留伴九峰秋夜月。阆苑宫前见玉真，许传消息到金庭。琼姿一去丹霞□，紫桂蟠桃几度春。十二栏干天一握，教人望断缑山鹤。蜀客归槎杳未来，银汉纵香泉□□。岩前邂逅童颜子，许我刀圭大患痊。
盘斋
作者：严嘉宾
朝代：宋

孔明天下士，当年卧南阳。
一室傥已足，未害志四方。
盘斋诚有余，辗转意味长。
攒书以为娱，殖兰以为芳。
四友置左右，圣贤味中央。
要为陋巷回，抑作干禄张。
何当膏吾车，相从以徜徉。
盘斋
作者：严嘉宾
朝代：宋

孔明天下士，当年卧南阳。一室傥已足，未害志四方。盘斋诚有馀，辗转意味长。攒书以为娱，殖兰以为芳。四友置左右，圣贤味中央。要为陋巷回，抑作干禄张。何当膏吾车，相从以徜徉。
赠医士
作者：严嘉谋
朝代：宋
体裁：七言绝句

脉差死活悬三指，灸误风挛废四肢。宁饵生金餐野葛，有身不可试庸医。
赠医者川郭
作者：严嘉谋
朝代：宋

川郭颠强甚，平生挟术游。
老犹携侍女，贫不谄公俟。
用药多投病，酬钱或掉头。
金陵官酒贵，应典旧貂裘。
句
作者：严大猷
朝代：宋

笏未到身难击泚，兵如入手易擒吴。
连珠池
作者：严希孟
朝代：宋
体裁：五言绝句

小桥通南浦，夹道桑榆绿。水绕若连珠，风传芰荷馥。
题东龛院
作者：严庾
朝代：宋
体裁：七言绝句

晚西寒雨湿黄昏，爱睡山僧已闭门。独自倚栏还独笑，男儿心事与谁论。
洞仙歌
作者：严抑
朝代：宋

云车鹤盖，三岛朝元后。绿意红情在梅柳。想仙风从碧落次，吹得春来甘泉，喜见颜红宇秀。承明厌直，小憩蘋洲，箫鼓行春此时候。华堂深苍耸，天女遥闻，凭细问，应得年长视久。喜苕霅邦人咏恩波，原有酒如渑，与公为寿。
洞仙歌·云车鹤盖
作者：严抑
朝代：宋
体裁：词

云车鹤盖，三岛朝元后。
绿意红情在梅柳。
想仙风从碧落次，吹得春来甘泉，喜见颜红宇秀。
承明厌直，小憩苹洲，箫鼓行春此时候。
华堂深苍耸，天女遥闻，凭细问，应得年长视久。
喜苕霅邦人咏恩波，原有酒如渑，与公为寿。
寿开府
作者：严敦常
朝代：宋

季冬两十鸡鸣初，僚吏府造如云趋。绣轴捧星香拥炉，共庆此日生真儒。玉堂金印守此都，今日为城镇匈奴。坐安天下犹覆盂，祝公之寿宜何如。欲祝公如九皋鹤，鹤颈虽长畏缯缴。欲祝公如千岁龟，清江作使身亦危。又祝公如松与柏，樵斧焉知岁寒色。刚莫刚兮赤山铁，铁作干将有时缺。坚莫坚兮泰山石，溜滴波穿有时泐。不若祝公如太虚，包含千古无时无。任驰玉兔飞金乌，暑往寒来速又徐。发常如漆齿常固，太虚不老君与俱。
寿开府
作者：严敦常
朝代：宋

季冬两十鸡鸣初，僚吏府造如云趋。
绣轴捧星香拥炉，共庆此日生真儒。
玉堂金印守此都，今日为城镇匈奴。
坐安天下犹覆盂，祝公之寿宜何如。
欲祝公如九皋鹤，鹤颈虽长畏缯缴。
欲祝公如千岁龟，清江作使身亦危。
又祝公如松与柏，樵斧焉知岁寒色。
刚莫刚兮赤山铁，铁作干将有时缺。
坚莫坚兮泰山石，溜滴波穿有时泐。
不若祝公如太虚，包含千古无时无。
任驰玉兔飞金乌，暑往寒来速又徐。
髪常如漆齿常固，太虚不老君与俱。
题汪水云诗卷
作者：严日益
朝代：宋

紫皇宫殿红云低，春归天上日欲西。
瑶池催花挝羯鼓，姚魏天香分雨露。
沉香亭北雉尾高，诗成先夺云锦袍。
纵横奏赋三千字，文采风流多意气。
佩声杨柳凤池头，丝纶五色烂不收。
巨鰲跳波海门黑，毡雪风砂堕阴域。
翠华鞭鸾凌紫烟，天寒月照青冢边。
黄金不啼玉不泣，桑岭流沙马飞急。
孤臣泪结冰棱棱，两宫祝髪传佛灯。
梵尊说法天龙拜，四大山河金色界。
风飘仙乐去不迴，香围粉阵成飞埃。
南冠楚囚血化碧，恨入胡笳十八拍。
穹庐帐暖融冷光，犹随供奉联鹓行。
子房忽伴赤松去，华表千年令威语。
商郊周甸禾黍悲，宫袍卸却披霞衣。
青藜老仙选诗哭，彷佛东都梦华录。
吴霜压损长眉青，胸蟠耿耿何时平。
读书万卷贫难救，天若知情天亦瘦。
云翻雨覆争奈何，荣枯得失哀恨多。
相逢莫说梦中梦，琴寄南音时一弄。
世间未必无子期，至音元不求人知。
泠然七十二峰下，轩辕鼎边退三舍。
流水行云万里心，故家乔木春阴阴。
题汪水云诗卷
作者：严日益
朝代：宋

紫皇宫殿红云低，春归天上日欲西。瑶池催花挝羯鼓，姚魏天香分雨露。沉香亭北雉尾高，诗成先夺云锦袍。纵横奏赋三千字，文采风流多意气。佩声杨柳凤池头，丝纶五色烂不收。巨鳌跳波海门黑，毡雪风砂堕阴域。翠华鞭鸾凌紫烟，天寒月照青冢边。黄金不啼玉不泣，桑岭流沙马飞急。孤臣泪结冰棱棱，两宫祝发传佛灯。梵尊说法天龙拜，四大山河金色界。风飘仙乐去不回，香围粉阵成飞埃。南冠楚囚血化碧，恨入胡笳十八拍。穹庐帐暖融冷光，犹随供奉联鹓行。子房忽伴赤松去，华表千年令威语。商郊周甸禾黍悲，宫袍卸却披霞衣。青藜老仙选诗哭，彷佛东都梦华录。吴霜压损长眉青，胸蟠耿耿何时平。读书万卷贫难救，天若知情天亦瘦。云翻雨覆争奈何，荣枯得失哀恨多。相逢莫说梦中梦，琴寄南音时一弄。世间未必无子期，至音元不求人知。泠然七十二峰下，轩辕鼎边退三舍。流水行云万里心，故家乔木春阴阴。
乙卯祷雨梅坛
作者：严椿龄
朝代：宋

大隐清名格帝阍，真人新宠粲王言。南昌补吏官虽小，北极通班道更尊。谏疏不容强汉室，仙风聊复傲吴门。我来物色朝元处，山绕星坛水绕村。
乙卯祷雨梅坛
作者：严椿龄
朝代：宋

大隠清名格帝阍，真人新宠粲王言。
南昌补吏官虽小，北极通班道更尊。
谏疏不容强汉室，仙风聊復傲吴门。
我来物色朝元处，山绕星坛水绕村。
上郡守
作者：严武
朝代：宋
体裁：七言绝句

一阵春风散晓霞，使君千骑拥高牙。太平天子加崇重，见说瀛洲已草麻。
句
作者：严武
朝代：宋

江头枫叶赤愁客。
乡人吕正之教三子连中童子科盛哉前此无有也推原所以启其意者繇今大漕显谟公乃不远数百里来致感激余与之酾酒道旧欢甚匆匆欲归赋诗以留之
作者：严焕
朝代：宋
体裁：七言律诗

千秋万岁圣贤话，尽挂诸郎齿颊閒。发纵指南知有自，昂霄耸壑定非艰。灵椿挺挺元未老，珠树枞枞孰可攀。过我朝阳语中曲，且停烟棹置家山。
五言戏赠吕神童行
作者：严焕
朝代：宋
体裁：五言律诗

自我诹人物，天涯实眇然。晚观童子意，早拍病夫肩。凛凛神锋异，琅琅腹笥传。晴温武林道，光怪吕家船。
七夕
作者：严粲
朝代：宋
体裁：五言绝句

纤巧逐时新，谁将大雅陈。天孙古机锦，笑杀世间人。
上饶界首伤曾殊
作者：严粲
朝代：宋
体裁：七言绝句

故人曾此赋梅诗，人共梅花一梦非。欲唤青山话前事，西风吹泪湿征衣。
乐斋
作者：严粲
朝代：宋
体裁：五言律诗

颜巷当年事，同门自少知。谁言公子贵，心与古人期。望柳寻花意，吟风弄月时。人琴无处问，空想考亭诗。
二水闻角
作者：严粲
朝代：宋
体裁：七言绝句

少日乡闾不解愁，閒听画角起谯楼。西风依旧阑干月，独自潇湘万里秋。
任机宜新圃
作者：严粲
朝代：宋
体裁：五言律诗

小斸烟苔地，春生一笑间。亭邀邻圃树，台挹隔城山。幽梦壶天晓，清时幕府閒。旋移花尽活，容我醉来攀。
元上人见访
作者：严粲
朝代：宋

昔子青青佩，重逢怪衲衣。
樊笼留不住，云水静相依。
习气余诗句，枯禅堕佛机。
东湖自尘外，还带夕阳归。
元上人见访
作者：严粲
朝代：宋

昔子青青佩，重逢怪衲衣。樊笼留不住，云水静相依。习气馀诗句，枯禅堕佛机。东湖自尘外，还带夕阳归。
兵火后还里
作者：严粲
朝代：宋
体裁：七言绝句

十载青山几战尘，还家何处访情亲。儿时巷陌今难认，却问新移来住人。
军行
作者：严粲
朝代：宋
体裁：七言绝句

野人自说老为农，旧识戎装纸画中。近日军行浑见惯，儿童嬉戏学刀弓。
冬日同赵与臻閒过雷园
作者：严粲
朝代：宋
体裁：五言律诗

地幽元在郭，景好即为春。相约同来者，能閒有几人。风池行坠叶，晴隙走游尘。共尔烟霞契，交情深更亲。
初注清湘令寄冯深居
作者：严粲
朝代：宋

深居定何处，无便寄声频。旧别芝山月，相思楚水春。白云生梦远，华发折腰新。料得今书到，看题笑故人。
初注清湘令寄冯深居
作者：严粲
朝代：宋

深居定何处，无便寄声频。
旧别芝山月，相思楚水春。
白云生梦远，华髮折腰新。
料得今书到，看题笑故人。
到清湘
作者：严粲
朝代：宋

客裏今年月，相逢九处圆。
行穷湘水际，愁到楚云边。
屋内烟明路，椽閒瓦见天。
州城何处是，人指隔山烟。
到清湘
作者：严粲
朝代：宋

客里今年月，相逢九处圆。行穷湘水际，愁到楚云边。屋内烟明路，椽閒瓦见天。州城何处是，人指隔山烟。
午憩僧房
作者：严粲
朝代：宋
体裁：七言绝句

黄尘吹不到禅房，窗纸风翻叶叶凉。触热行来牵昼梦，孤蓬听雨下潇湘。
即事
作者：严粲
朝代：宋
体裁：五言绝句

僧屋藏深坞，渔舟带远汀。谁教双白鸟，来点暮山青。
参蒙斋先生
作者：严粲
朝代：宋
体裁：古风

陋巷颓然号庶几，更无言说最精微。何人参了。
发清湘
作者：严粲
朝代：宋

归棹将秋色，三湘是胜游。湾回仍小屿，滩过尽平流。临水闻僧磬，隈岩隐钓舟。江头每佳处，沽酒小夷犹。花树移方活，丁宁莫损残。待逢春气暖，开与后人看。酒任随车载，诗从就柱刊。料应吟赏处，说著种时难。栽树未花开，其如行色催。遥怜今岁雪，谁看一庭梅。馀俸刊诗卷，归程卖酒杯。轻舟下滩稳，鸥鹭莫惊猜。
发清湘·其一
作者：严粲
朝代：宋

归棹将秋色，三湘是胜游。湾回仍小屿，滩过尽平流。临水闻僧磬，隈岩隐钓舟。江头每佳处，沽酒小夷犹。
发清湘·其一
作者：严粲
朝代：宋

归棹将秋色，三湘是胜游。
湾回仍小屿，滩过尽平流。
临水闻僧磬，隈岩隠钓舟。
江头每佳处，沽酒小夷犹。
发清湘·其三
作者：严粲
朝代：宋

栽树未花开，其如行色催。
遥怜今岁雪，谁看一庭梅。
余俸刊诗卷，归程卖酒杯。
轻舟下滩稳，鸥鹭莫惊猜。
发清湘·其三
作者：严粲
朝代：宋

栽树未花开，其如行色催。遥怜今岁雪，谁看一庭梅。馀俸刊诗卷，归程卖酒杯。轻舟下滩稳，鸥鹭莫惊猜。
发清湘·其二
作者：严粲
朝代：宋

花树移方活，丁宁莫损残。
待逢春气暖，开与后人看。
酒任随车载，诗从就柱刊。
料应吟赏处，说着种时难。
发清湘·其二
作者：严粲
朝代：宋

花树移方活，丁宁莫损残。待逢春气暖，开与后人看。酒任随车载，诗从就柱刊。料应吟赏处，说著种时难。
句
作者：严粲
朝代：宋

南来知寄谁。
叨第后日者自谓奇中索诗
作者：严粲
朝代：宋
体裁：七言绝句

儿时意气谩骑鲸，几向栏干袖手凭。今日逢君成一笑，却惭窗下读书灯。
夜发湘城
作者：严粲
朝代：宋

西风吹客衣，一舸载书归。肯为身谋便，而令心事违。橹声江月碎，人影水烟微。渐觉寒城远，沈沈击柝稀。
夜发湘城
作者：严粲
朝代：宋

西风吹客衣，一舸载书归。
肯为身谋便，而令心事违。
艣声江月碎，人影水烟微。
渐觉寒城远，沈沈击柝稀。
夜投荒店戏成
作者：严粲
朝代：宋
体裁：五言律诗

唤起吹松火，开门问带嗔。随行曾有米，同伴几何人。乱秆铺添荐，残篱拾作薪。夜寒难得酒，烦扣隔山邻。
夜行舟
作者：严粲
朝代：宋
体裁：五言律诗

忽报风波息，梢人倚柁看。开船星斗转，吹笛水云寒。犬吠知村近，乌啼觉夜阑。儿童将白石，敲火趁晨餐。
夜读晋书
作者：严粲
朝代：宋
体裁：七言绝句

南来未省有良图，可更清谈傲五胡。抚卷兴怀千载事，一窗风露夜檠孤。
大虎头滩
作者：严粲
朝代：宋
体裁：七言绝句

闻说前滩大虎头，行人愁绝欲回舟。世閒多有虚名误，不见钱塘海逆流。
子陵滩
作者：严粲
朝代：宋

西风吹雨暮江寒，想见当年独把竿。不是君王思故旧，何人知有子陵滩。一榻从容话岁寒，相忘共作布衣看。云台诸子成何事，万古清风一钓竿。
子陵滩·其一
作者：严粲
朝代：宋
体裁：七言绝句

西风吹雨暮江寒，想见当年独把竿。不是君王思故旧，何人知有子陵滩。
子陵滩·其二
作者：严粲
朝代：宋
体裁：七言绝句

一榻从容话岁寒，相忘共作布衣看。云台诸子成何事，万古清风一钓竿。
孤雁
作者：严粲
朝代：宋

一雁度岑寂，流空音响哀。云沙天地阔，霜雪羽毛摧。力小知机早，心危见影猜。芦洲迷处所，飞绕正徘徊。
孤雁
作者：严粲
朝代：宋

一雁度岑寂，流空音响哀。
云沙天地阔，霜雪羽毛摧。
力小知机早，心危见影猜。
芦洲迷处所，飞遶正徘徊。
定王台观雪
作者：严粲
朝代：宋

清晨吟思独凭栏，十二楼中白玉寒。
此地古来风雪裏，有人惆怅望长安。
定王台观雪
作者：严粲
朝代：宋

清晨吟思独凭栏，十二楼中白玉寒。此地古来风雪里，有人惆怅望长安。
客裏
作者：严粲
朝代：宋

客裏何知度岁华，春风香却一番花。
山行转处闻鸡犬，杨柳阴阴卖酒家。
客裏
作者：严粲
朝代：宋

客裏还来此，寒灯耿独吟。
一官江国梦，十载草堂心。
木落秋声小，蛩孤夜思深。
驱驰空自许，冉冉鬓霜侵。
客里
作者：严粲
朝代：宋

客里何知度岁华，春风香却一番花。山行转处闻鸡犬，杨柳阴阴卖酒家。
客里
作者：严粲
朝代：宋

客里还来此，寒灯耿独吟。一官江国梦，十载草堂心。木落秋声小，蛩孤夜思深。驱驰空自许，冉冉鬓霜侵。
宿泽心
作者：严粲
朝代：宋

自从孤棹背乡关，几度麻姑梦裏山。
此地不知何洞府，石间松荫水潺潺。
宿泽心
作者：严粲
朝代：宋

自从孤棹背乡关，几度麻姑梦里山。此地不知何洞府，石间松荫水潺潺。
宿石潭寺寄黄炳
作者：严粲
朝代：宋

昨夜湖心共泊船，一天星露宿寒烟。
朝来极目无洲渚，知采苹花何处边。
宿石潭寺寄黄炳
作者：严粲
朝代：宋

昨夜湖心共泊船，一天星露宿寒烟。朝来极目无洲渚，知采蘋花何处边。
寄张辑
作者：严粲
朝代：宋
体裁：五言律诗

不见吾张辑，新诗何处吟。身留江介远，秋入夜凉深。灯影还家梦，蛩声倦客心。归来及嘉节，细把菊花斟。
寄邓均
作者：严粲
朝代：宋
体裁：五言律诗

题书对残烛，几日到江濆。故里经年别，清秋此夜分。月昏斜映雨，风细慢移云。数雁声初过，知君不寐闻。
寓京城和曾左曹韵
作者：严粲
朝代：宋

日日思君君不知，京尘染尽带来衣。客心正自伤飘泊，更看湖边花片飞。车马声中又日斜，可堪芳草思天涯。来时忆别山中桂，今见长安栀子花。
寓京城和曾左曹韵·其一
作者：严粲
朝代：宋
体裁：七言绝句

日日思君君不知，京尘染尽带来衣。客心正自伤飘泊，更看湖边花片飞。
寓京城和曾左曹韵·其二
作者：严粲
朝代：宋
体裁：七言绝句

车马声中又日斜，可堪芳草思天涯。来时忆别山中桂，今见长安栀子花。
岳麓寺·其一
作者：严粲
朝代：宋

几层攀石磴，高寺白云边。台旧怀人古，泉幽想鹤仙。远帆湘浦树，暮角楚城烟。长是登临处，沧洲意惘然。
岳麓寺·其一
作者：严粲
朝代：宋

几层攀石磴，高寺白云边。
台旧怀人古，泉幽想鹤僊。
远帆湘浦树，暮角楚城烟。
长是登临处，沧洲意惘然。
岳麓寺·其二
作者：严粲
朝代：宋

吟到湘江倚钓篷，秋风日日望空濛。偶来上到阑干处，却指孤城夕照中。
岳麓寺·其二
作者：严粲
朝代：宋

吟到湘江倚钓篷，秋风日日望空蒙。
偶来上到阑干处，却指孤城夕照中。
巧夕添丁
作者：严粲
朝代：宋
体裁：五言律诗

书来知有喜，客梦应维熊。久作庭闱别，遥知笑语同。充闾非我愿，钓濑是家风。莫学天孙巧，朱愚肖乃翁。
庐陵黄炳筑亭所居侯山扁以赤松子自号赤松亭长之官鄂渚为赋诗
作者：严粲
朝代：宋
体裁：七言绝句

仙人遗世不曾愁，但欲相期汗漫游。亭长祇今閒未得，南楼孤啸望神州。
建德县梅山寺
作者：严粲
朝代：宋

公退逢长日，清游到宝坊。山围露天小，径绕引溪长。苔壁晴云湿，松轩暑月凉。钟声半归路，回首暮苍苍。
建德县梅山寺
作者：严粲
朝代：宋

公退逢长日，清游到宝坊。
山围露天小，径遶引溪长。
苔壁晴云湿，松轩暑月凉。
钟声半归路，回首暮苍苍。
张德庆挽诗
作者：严粲
朝代：宋

擢第家声在，通班宦路亨。为亲迟受邑，未老谢专城。活计诗书富，岁寒梅竹清。閒中将道眼，醉梦笑功名。九秩犹身健，联麾见子荣。笏床欢节序，鸠杖话平生。世久伤零落，吾犹及老成。酸风吹苦泪，一为典刑倾。
张德庆挽诗·其一
作者：严粲
朝代：宋
体裁：五言律诗

擢第家声在，通班宦路亨。为亲迟受邑，未老谢专城。活计诗书富，岁寒梅竹清。閒中将道眼，醉梦笑功名。
张德庆挽诗·其二
作者：严粲
朝代：宋
体裁：五言律诗

九秩犹身健，联麾见子荣。笏床欢节序，鸠杖话平生。世久伤零落，吾犹及老成。酸风吹苦泪，一为典刑倾。
张辑冯去非话别
作者：严粲
朝代：宋
体裁：五言绝句

此夕真成别，幽怀欲语谁。梅花霜月晓，独起咏君诗。
忆山中
作者：严粲
朝代：宋

山中桂香满，无复向来游。官事何时了，一年孤负秋。
忆山中
作者：严粲
朝代：宋

山中桂香满，无復向来游。
官事何时了，一年孤负秋。
忆张辑
作者：严粲
朝代：宋
体裁：七言绝句

畏景如焚客路尘，寂寥山店独吟身。多情唯有别时月，低傍茅檐巧趁人。
慈湖墨竹
作者：严粲
朝代：宋

先生万虑尽空时，元气浑沦可得窥。还有发生消息在，挥毫烟雨一枝枝。戏笔偶然成此耳，直将造化论锱铢。不知茂叔庭前草，有此风烟一段无。
慈湖墨竹·其一
作者：严粲
朝代：宋
体裁：七言绝句

先生万虑尽空时，元气浑沦可得窥。还有发生消息在，挥毫烟雨一枝枝。
慈湖墨竹·其二
作者：严粲
朝代：宋
体裁：七言绝句

戏笔偶然成此耳，直将造化论锱铢。不知茂叔庭前草，有此风烟一段无。
憩田家
作者：严粲
朝代：宋
体裁：五言律诗

昼问田家憩，相呼隔短篱。负薪髽引犊，挑菜跣携儿。沙井和虾汲，村舂夹稻炊。老翁评贵粜，覼缕旧年时。
戏友人
作者：严粲
朝代：宋
体裁：五言律诗

今朝有清兴，无处觅诗人。寺占房空锁，窗窥榻有尘。寻芳知尚早，报谒未应频。只在城中醉，烟云满澹津。
戏友人
作者：严粲
朝代：宋
体裁：七言绝句

怪得诗情减一分，知君为学有新闻。尘中毕竟閒人少，独自开樽对白云。
戏诗友谈仙
作者：严粲
朝代：宋

君期汗漫游，不敢问所适。赠别亦何有，当办鹤一只。还疑是凡羽，不任载仙质。乘烟宁假此，聊以壮行色。淹留非牵俗，应未得良日。空令施肩吾，久待问诗律。
戏诗友谈仙
作者：严粲
朝代：宋

君期汗漫游，不敢问所适。
赠别亦何有，当办鹤一隻。
还疑是凡羽，不任载仙质。
乘烟宁假此，聊以壮行色。
淹留非牵俗，应未得良日。
空令施肩吾，久待问诗律。
招提游
作者：严粲
朝代：宋

幽寻惬所适，兰若白石静。天籁鸣松壑，古意满苔径。清泉醒客心，啼鸟唤僧定。留连不能去，玩月归路永。烦抱忽如遗，僧境得清胜。花发岩洞幽，云生窗户冷。来骖树阴直，归棹川光暝。遗思山苍苍，半空闻夕磬。
招提游·其一
作者：严粲
朝代：宋

幽寻惬所适，兰若白石静。天籁鸣松壑，古意满苔径。清泉醒客心，啼鸟唤僧定。留连不能去，玩月归路永。
招提游·其一
作者：严粲
朝代：宋

幽寻惬所适，兰若白石静。
天籁鸣松壑，古意满苔径。
清泉醒客心，啼鸟唤僧定。
留连不能去，翫月归路永。
招提游·其二
作者：严粲
朝代：宋
体裁：古风

烦抱忽如遗，僧境得清胜。花发岩洞幽，云生窗户冷。来骖树阴直，归棹川光暝。遗思山苍苍，半空闻夕磬。
拾橡亭为黄炳赋
作者：严粲
朝代：宋

世上危机富贵身，由来着意鬼神嗔。
到头钟鼎谁消得，正要山中拾橡人。
拾橡亭为黄炳赋
作者：严粲
朝代：宋

世上危机富贵身，由来著意鬼神嗔。到头钟鼎谁消得，正要山中拾橡人。
挽陈邵武
作者：严粲
朝代：宋
体裁：五言律诗

前辈闻如此，今人见未多。难将通介论，不在语言科。胄监开华近，樵川借抚摩。乡评最期望，一梦只南柯。
新晴
作者：严粲
朝代：宋
体裁：五言律诗

滑路愁骑马，晴天好放船。水纹摇倒壁，花影弄澄川。梦寐驱驰在，光阴少壮迁。心期犹浩荡，搔首白鸥前。
新竹
作者：严粲
朝代：宋
体裁：七言绝句

树头不动天无风，六月还当日正中。唯有满林新长竹，别生凉意袭帘栊。
旋摘盆柑
作者：严粲
朝代：宋
体裁：五言绝句

金丸手自摘，色味香三绝。从来天者全，风韵迥然别。
早行
作者：严粲
朝代：宋

修程避昼炎，中夜征夫起。
虫声荒郊迥，犬吠衡门闭。
行行月色淡，微霞露天际。
永怀高卧人，幽梦绕苍翠。
早行
作者：严粲
朝代：宋

脩程避昼炎，中夜征夫起。虫声荒郊迥，犬吠衡门闭。行行月色淡，微霞露天际。永怀高卧人，幽梦绕苍翠。
春归
作者：严粲
朝代：宋

抵死连宵雨不休，今朝晴景莫登楼。
杜鹃啼得春归了，风裏杨花点点愁。